qundao/data-zh-poetry huggingface dataset:
日本刀歌
作者：唐顺之
朝代：明

有客赠我日本刀，鱼须作靶青丝绠。重重碧海浮渡来，身上龙文杂藻荇。怅然提刀起四顾，白日高高天囧囧。毛发凛冽生鸡皮，坐失炎蒸日方永。闻道倭夷初铸成，几岁埋藏掷深井。日淘月炼火气尽，一片凝冰斗清冷。持此月中斫桂树，顾兔应知避光景。倭夷涂刀用人血，至今斑点谁能整。精灵长与刀相随，清宵恍见夷鬼影。迩来鞑靼颇骄黠，昨夜三关又闻警。谁能将此向龙沙，奔腾一斩单于颈。古来神物用有时，且向囊中试韬颖。
春夕皇甫膳部见过索观鄙作留夜坐
作者：唐顺之
朝代：明

蓬扉春色遍，柏叶夜筵开。愧乏凌云赋，徒烦结驷来。疏钟出长乐，明月照章台。痛饮须投辖，何言兴尽回。
晓发喜峰
作者：唐顺之
朝代：明

客心流水与争驰，寒垒疏星度峡时。未返王孙犹草色，初来戍卒是瓜期。去乡祇觉蝉声似，出塞方知马脊危。辛苦下情何计达，早年曾诵《采薇》诗。
晓发喜峰
作者：唐顺之
朝代：明

客心流水与争驰，寒垒疏星度峡时。未返王孙犹草色，初来戍卒是瓜期。去乡秪觉蝉声似，出塞方知马脊危。辛苦下情何计达，早年曾诵《采薇》诗。
晓起观猫捕鼠
作者：唐顺之
朝代：明

起来隐几坐朝暾，深谢当关早闭门。檐角偶欣猫捕鼠，反观尚觉杀心存。
普济寺同孟中丞作
作者：唐顺之
朝代：明

宛转云峰合，微茫鸟路通。闲来竹林下，醉卧石房中。阴涧泉先冻，阳崖蕊尚红。攀萝探虎穴，憩石俯鲛宫。上客思留带，山僧不避骢。夜深清啸发，流响入寒空。
暮春游阳羡南山二首
作者：唐顺之
朝代：明

洞口石纵横，流泉复有声。柴门何处入，鸡犬自相迎。灵草知昏晓，时禽识雨晴。非因罢官久，谁得此闲行。¤
暮春游阳羡南山四首
作者：唐顺之
朝代：明

清溪知几曲，惟见白云深。一入蘼芜径，欣闻樵采吟。春莺未停啭，夏叶始繁阴。乘此纵长啸，悠然物外心。洞口石纵横，流泉复有声。柴门何处入，鸡犬自相迎。灵草知昏晓，时禽识雨晴。非因罢官久，谁得此闲行。到处暗杉松，多言路不通。却从青嶂外，转入绿园中。谷口逢茶女，溪边狎钓童。勿嫌疏散甚，吾亦是愚公。花落已成蹊，村村绿叶齐。一园通蝶戏，千嶂隔莺啼。涧草多名蕙，山人旧姓嵇。穷欢犹未返，忽是夕阳西。
暮春游阳羡南山四首·其一
作者：唐顺之
朝代：明

清溪知几曲，惟见白云深。一入蘼芜径，欣闻樵采吟。春莺未停啭，夏叶始繁阴。乘此纵长啸，悠然物外心。
暮春游阳羡南山四首·其二
作者：唐顺之
朝代：明

洞口石纵横，流泉复有声。柴门何处入，鸡犬自相迎。灵草知昏晓，时禽识雨晴。非因罢官久，谁得此闲行。
暮春游阳羡南山四首·其四
作者：唐顺之
朝代：明

花落已成蹊，村村绿叶齐。一园通蝶戏，千嶂隔莺啼。涧草多名蕙，山人旧姓嵇。穷欢犹未返，忽是夕阳西。
曹霜崖六十
作者：唐顺之
朝代：明

道人容色自臞然，几岁江皋蹑紫烟。谢氏家儿如玉树，周时柱史是神仙。鼎成灵药方皆验，书贮名山世未传。懒散自怜蒲柳质，相从拟欲学长年。
月下小坐书怀
作者：唐顺之
朝代：明

满庭圆月坐孤松，聊息尘机长道容。任侠早知同画虎，谈兵晚更笑屠龙。支离避疾犹分粟，洴澼乘时亦请封。蕙帐故山应待久，尚从长乐听鸣钟。
月下小坐书怀
作者：唐顺之
朝代：明

满庭圆月坐孤松，聊息尘机长道容。任侠早知同画虎，谈兵晚更笑屠龙。支离避疾犹分粟，？澼乘时亦请封。蕙帐故山应待久，尚从长乐听鸣钟。
月夜渡蛟门
作者：唐顺之
朝代：明

大洋万里无拳石，却见群山亘海中。忽然石壁开双峡，坐觉楼船耸半空。岛以户宽延满月，潮缘口窄弄惊风。谁能一矢穿蛟窟，秪忆枞阳汉武雄。
有司查脚色二首
作者：唐顺之
朝代：明

道士原无鉴湖赐，山人敢署醉侯封。犹查脚色烦官府，陈渡桥边一老农。逃名最喜称无姓，抱病还应厌有身。说着宦游如一梦，不知犹是籍中人。
有司查脚色二首·其一
作者：唐顺之
朝代：明

道士原无鉴湖赐，山人敢署醉侯封。犹查脚色烦官府，陈渡桥边一老农。
有司查脚色二首·其二
作者：唐顺之
朝代：明

逃名最喜称无姓，抱病还应厌有身。说着宦游如一梦，不知犹是籍中人。
有感
作者：唐顺之
朝代：明

百步飞刀贼势雄，连城刮地泣途穷。谁供秋税耕农尽，将授寒衣杼柚空。星孛仲尼书北斗，兵交师旷讶南风。六州节制凭元老，会剪凶渠早奏功。
有相士谓余四十六岁且死者诗以自笑古人云死生亦大矣此谓趁日力以进道者言之也苟不进道总是虚生修短何辨焉苟干道有见处夕死可矣然则死生讵足为大哉
作者：唐顺之
朝代：明

本是癯然山泽士，衰年况自不胜衣。色常带墨缘辞肉，形或如灰似杜机。睢于久谢偕来众，蹇拙何心知我希。世人莫诧方皋眼，相马由来失瘦肥。殇子彭聃谁夭寿，百骸九窍孰疏亲。若过颜氏十四岁，便了王孙一祼身。三载滥叨金马客，几人共坐绛纱春。即今已似前生事，何待他年迹始陈。人情心事古犹今，寂寞空林寄此心。贤圣不分聊中酒，亏成忘尽一开琴。有书终日只掩卷，无病长年亦拥衿。即使癃然似桑户，未逢点也是知音。学道曾窥天壤意，寒儒又是膝挛人。只言蔡泽有限寿，谁见壶丘不定身。贵客懒迎长谢病，薄田可饱敢称贫。后来不用问修短，已占溪山四十春。
有相士谓余四十六岁且死者诗以自笑古人云死生亦大矣此谓趁日力以进道者言之也苟不进道总是虚生修短何辨焉苟干道有见处夕死可矣然则死生讵足为大哉·其一
作者：唐顺之
朝代：明

本是癯然山泽士，衰年况自不胜衣。色常带墨缘辞肉，形或如灰似杜机。睢于久谢偕来众，蹇拙何心知我希。世人莫诧方皋眼，相马由来失瘦肥。
有相士谓余四十六岁且死者诗以自笑古人云死生亦大矣此谓趁日力以进道者言之也苟不进道总是虚生修短何辨焉苟干道有见处夕死可矣然则死生讵足为大哉·其三
作者：唐顺之
朝代：明

人情心事古犹今，寂寞空林寄此心。贤圣不分聊中酒，亏成忘尽一开琴。有书终日只掩卷，无病长年亦拥衿。即使癃然似桑户，未逢点也是知音。
有相士谓余四十六岁且死者诗以自笑古人云死生亦大矣此谓趁日力以进道者言之也苟不进道总是虚生修短何辨焉苟干道有见处夕死可矣然则死生讵足为大哉·其二
作者：唐顺之
朝代：明

殇子彭聃谁夭寿，百骸九窍孰疏亲。若过颜氏十四岁，便了王孙一祼身。三载滥叨金马客，几人共坐绛纱春。即今已似前生事，何待他年迹始陈。
有相士谓余四十六岁且死者诗以自笑古人云死生亦大矣此谓趁日力以进道者言之也苟不进道总是虚生修短何辨焉苟干道有见处夕死可矣然则死生讵足为大哉·其四
作者：唐顺之
朝代：明

学道曾窥天壤意，寒儒又是膝挛人。只言蔡泽有限寿，谁见壶丘不定身。贵客懒迎长谢病，薄田可饱敢称贫。后来不用问修短，已占溪山四十春。
望太行
作者：唐顺之
朝代：明

北望太行山，嵚岑霄汉间。倚天开迭障，画地作重关。车向羊肠转，人从鸟道还。一为苦寒曲，泪下摧心颜。
朝谒长陵
作者：唐顺之
朝代：明

赫赫我文皇，恢恢庙算长。定鼎凭天险，因山作地藏。三泉疏雁海，万壑转龙荒。云结苍梧色，峰成金粟冈。寝园驯象守，松柏孝乌翔。清跸传虚谷，灵旗隐洞房。遗弓仙驭远，上食穗帷张。臣生良已晚，幸此拜冠裳。
朝谒长陵
作者：唐顺之
朝代：明
体裁：五言排律

赫赫我文皇，恢恢庙算长。定鼎凭天险，因山作地藏。三泉疏雁海，万壑转龙荒。云结苍梧色，峰成金粟冈。寝园驯象守，松柏孝乌翔。清跸传虚谷，灵旗隐洞房。遗弓仙驭远，上食繐帷张。臣生良已晚，幸此拜冠裳。
朱仙镇观岳将军庙
作者：唐顺之
朝代：明

丹青画壁闪旌旗，想象勤王转战时。黄屋未归南狩驾，金牌已罢北征师。平芜漠漠前朝隔，旷野阴阴暮鸟悲。惟有西湖原上树，春来犹发向南枝。
李中麓文选藏书歌
作者：唐顺之
朝代：明

中麓子，最好奇，平生苦心只自知。破冢将寻姬氏籍，凿山欲出禹王碑。鸟篆蚪文焚后字，白云黄竹删前诗。藏在阴厓及海窟，神物守护谁得窥。自从掇取归君屋，但闻胡山鬼夜哭。汗牛讵止盈五车，插驾应知满万轴。开函几席生云烟，五色纷纷耀人目。家中绫绮割截尽，更剪朝衣作装束。中麓子，几岁读书长闭门。自信中郎能一目，还轻左氏识三坟。迩来下笔作词赋，绝似先年石鼓文。却忆射策来京国，此时才士纷如云。雕龙白马争先后，一日逢君皆闭口。试问䶂鼠君已知，解对黄熊谁更有。共看飞腾迈等伦，早排阊阖上麒麟。遂令纨裤生叹息，公卿元是读书人。老大无闻予自怜，论交多愧十年前。可道壮心犹未已，时复从右乞一编。
村夜
作者：唐顺之
朝代：明

纤月生西浦，流光照北林。群喧一以息，百籁相与吟。始悟丘园里，能生清净心。悠悠何所叹，独坐抚瑶琴。
村居二首
作者：唐顺之
朝代：明

偶然灌园兴，不是学于陵。醉卧松间月，行攀岩下藤。睢于窃自愧，捭阖又无能。惟应白社里，谈笑共高僧。山人颇好事，蓬户掩还开。四野绿禾满，三秋白雁来。授衣裁短褐，饮蜡献新醅。即此堪投老，栖栖竟何哉。
村居二首·其一
作者：唐顺之
朝代：明

偶然灌园兴，不是学于陵。醉卧松间月，行攀岩下藤。睢于窃自愧，捭阖又无能。惟应白社里，谈笑共高僧。
村居二首·其二
作者：唐顺之
朝代：明

山人颇好事，蓬户掩还开。四野绿禾满，三秋白雁来。授衣裁短褐，饮蜡献新醅。即此堪投老，栖栖竟何哉。
杨医士六十
作者：唐顺之
朝代：明

衣裁鹤氅鹖为冠，数卷方书一草庵。绛县老人知几岁，太仓仙令却多男。不为避人居郭外，每因采药到山南。年来颇讶婴儿色，道术从知宿所探。
杨医士寿诗
作者：唐顺之
朝代：明

东亭先生富道术，隐居城郭似江湖。随身长挟双白鹿，入市只悬一玉壶。社中渐觉推前辈，门外从教满病夫。子亦文园高卧客，年来肺气为君苏。
杨教师枪歌
作者：唐顺之
朝代：明

老杨自是关东客，短衣长躯枣红面。千里随身丈八矛，到处寻人斗轻健。谓余儒生颇好武，一揖滚滚发雄辩。坐惊平地起波涛，蠕蠕龙蛇手中现。拨开双龙分海嬉，攒簇两蛇合穴战。争先尽教使机关，缩退谁知卖破绽。目上中眉犹自哂，绵中裹铁那能见。满身护著不通风，百步撺来激流电。飞上落下九点丸，放去收回一条线。问君何为技至此，使我冯轩神雰眩。答言少小传授时，五步七步画地践。迩来操弄三十年，浑身化作枯树竿。心却忘手手忘枪，眼前只见天花旋。乃知熟处是通神，解牛斫轮安足羡。因君亦解草书诀，君枪岂让公孙剑。
杨教师鎗歌
作者：唐顺之
朝代：明

老杨自是关东客，短衣长躯枣红面。千里随身丈八矛，到处寻人斗轻健。谓余儒生颇好武，一揖滚滚发雄辩。坐惊平地起波涛，蠕蠕龙蛇手中现。拨开双龙分海嬉，攒簇两蛇合穴战。争先尽教使机关，缩退谁知卖破绽。目上中眉犹自哂，绵中裹铁那能见。满身护着不通风，百步撺来激流电。飞上落下九点丸，放去收回一条线。问君何为技至此，使我冯轩神？眩。答言少小传授时，五步七步画地践。迩来操弄三十年，浑身化作枯树簳。心却忘手手忘鎗，眼前只见天花旋。乃知熟处是通神，解牛斫轮安足羡。因君亦解草书诀，君鎗岂让公孙剑。
杨教师鎗歌
作者：唐顺之
朝代：明
体裁：古风

老杨自是关东客，短衣长躯枣红面。千里随身丈八矛，到处寻人斗轻健。谓余儒生颇好武，一揖滚滚发雄辩。坐惊平地起波涛，蠕蠕龙蛇手中现。拨开双龙分海嬉，攒簇两蛇合穴战。争先尽教使机关，缩退谁知卖破绽。目上中眉犹自哂，绵中裹铁那能见。满身护着不通风，百步撺来激流电。飞上落下九点丸，放去收回一条线。问君何为技至此，使我冯轩神�眩。答言少小传授时，五步七步画地践。迩来操弄三十年，浑身化作枯树簳。心却忘手手忘鎗，眼前只见天花旋。乃知熟处是通神，解牛斫轮安足羡。因君亦解草书诀，君鎗岂让公孙剑。
松关
作者：唐顺之
朝代：明

月出照松关，松阴正满地。恐有山僧归，终夜不须闭。
松江金泽寺四首
作者：唐顺之
朝代：明

东南巨浸五湖深，古寺维舟正夕阴。客到山僧罢清磬，雀諠晴日下高林。夹洲烟火三家市，满目蒹葭万里心。徙倚不知余兴尽，月明还拟听龙吟。三江抱处势如环，野客探奇住不还。一望楼台疑海上，稍闻鸡犬觉人间。幸无渔父知名姓，且与山僧共闭关。自笑归来张季子，春时莼叶未堪攀。何年此地开金刹，宋代流传直到今。听法石将山竹幻，护经龙与水增深。炉烟袅袅知尘性，柏树青青见佛心。可是攀缘浑未尽，天花犹自惹衣襟。水国余寒芳草稀，偶随烟艇问山扉。窗中怪石如人立，天际孤帆伴鸟飞。高斋尽日逢僧语，短褐经春换客衣。吴江亦是垂纶地，笑指星文愧少微。
松江金泽寺四首·其一
作者：唐顺之
朝代：明

东南巨浸五湖深，古寺维舟正夕阴。客到山僧罢清磬，雀諠晴日下高林。夹洲烟火三家市，满目蒹葭万里心。徙倚不知余兴尽，月明还拟听龙吟。
松江金泽寺四首·其三
作者：唐顺之
朝代：明

何年此地开金刹，宋代流传直到今。听法石将山竹幻，护经龙与水增深。炉烟袅袅知尘性，柏树青青见佛心。可是攀缘浑未尽，天花犹自惹衣襟。
松江金泽寺四首·其二
作者：唐顺之
朝代：明

三江抱处势如环，野客探奇住不还。一望楼台疑海上，稍闻鸡犬觉人间。幸无渔父知名姓，且与山僧共闭关。自笑归来张季子，春时莼叶未堪攀。
松江金泽寺四首·其四
作者：唐顺之
朝代：明

水国余寒芳草稀，偶随烟艇问山扉。窗中怪石如人立，天际孤帆伴鸟飞。高斋尽日逢僧语，短褐经春换客衣。吴江亦是垂纶地，笑指星文愧少微。
某尝俟食于公语及人与物同之说公慨然有远庖厨之戒故云又黄庭经云寸田尺宅
作者：唐顺之
朝代：明

游丝掖户对悠然，犹似钤山静卧年。雅性好文兼好士，修龄非药又非仙。夜调羽檄消多垒，昼接龙光切九天。自愧樗材虚汲引，秪宜仍旧种瓜田。
梅坞
作者：唐顺之
朝代：明

层冰结平川，积雪埋高树。无处寄幽情，但到梅花坞。
横岭
作者：唐顺之
朝代：明

一畚石与一畚钱，悬绠千寻未及泉。吹玉往时犹可诧，汲金此地更堪怜。
次万思节韵萧芝田二首
作者：唐顺之
朝代：明

屠龙老已知无用，一遇时艰见术精。淬就戈矛皆吐火，幻成狮象总疑兵。空中堕语人无迹，地底藏雷贼不惊。战胜何心邀重赏，由来只欲赌声名。共说火攻为上策，秘方谁复似君能。石飞陡使晴鸣雹，机转真疑夏造冰。鲁国云梯犹自拙，楚中燧象未须惊。么么倭鬼那堪算，破虏横行记昔曾。
次万思节韵萧芝田二首·其一
作者：唐顺之
朝代：明

屠龙老已知无用，一遇时艰见术精。淬就戈矛皆吐火，幻成狮象总疑兵。空中堕语人无迹，地底藏雷贼不惊。战胜何心邀重赏，由来只欲赌声名。
次万思节韵萧芝田二首·其二
作者：唐顺之
朝代：明

共说火攻为上策，秘方谁复似君能。石飞陡使晴鸣雹，机转真疑夏造冰。鲁国云梯犹自拙，楚中燧象未须惊。么么倭鬼那堪算，破虏横行记昔曾。
次人忧旱作
作者：唐顺之
朝代：明

岁岁吴侬事水耕，朝朝占雨愁云轻。泽中不闻鸠语合，田际但见龟文生。野老舐糠犹自得，书生炊桂亦何情。东南生计已如此，闻道山西又点兵。
次叶师与诸生讲书钟楼寺闻钟作
作者：唐顺之
朝代：明

早岁传经发已斑，寄身精舍渺人寰。苔边屦迹堪盈户，花外钟声正掩关。骤觉海潮生静夜，却随仙梵响空山。先生嘿嘿隐几坐，试问诸生醒梦间。
次韵答张户部羽卿
作者：唐顺之
朝代：明

自笑如山木，何言是国琛。一丘幸有托，百事已无心。敝褐寒增絮，新诗病懒吟。非君重交好，谁念碧山深。
次韵赠施道人
作者：唐顺之
朝代：明

御气曾闻老氏柔，寄身偏爱水云幽。道书数卷只自注，生计一钱常不留。卖药人间应是谪，挂瓢树下复何忧。犹言妻子能相累，自戴黄冠学远游。
次韵赠汤将军
作者：唐顺之
朝代：明

将军妙算古人同，料敌常如在目中。铁骑连营寒映月，楼船跨海夜乘风。玉门烽火今犹急，桂岭珠玑久未通。却笑封侯应有种，看君百战立奇功。
次韵赠薛仲常
作者：唐顺之
朝代：明

山林钟鼎性俱安，官舍宁非在涧盘。此日心情真似水，平生臭味本如兰。阅世方皋谁牝牡，认真桑户且衣冠。秪应黄马频来往，春日江枫共倚栏。
次韵赠陈后冈
作者：唐顺之
朝代：明

昔日京华古，同君直玉庐。蛾眉宁见妒，樗散自知疏。佩印紫薇署，垂纶沧海鱼。为农吾已矣，作吏子何如。
次韵题王孟端春流出峡图
作者：唐顺之
朝代：明

锦江一派自天开，谁写春流映翠台。万木深中疑欲断，千崖裂处讶还来。蒸成暖浪鱼翻尺，绕向仙家客渡杯。瀑挂玉龙如起蛰，沫飞野马似吹埃。探源讵识临河意，乘木谁堪涉险才。近水人家巢鹳鹤，远山天际落莓苔。趁流蜀贾回轻舸，烧野巴僮垦废莱。万里风烟真缩地，丹青技盖至此哉。满屋春流讶眼开，丹青彷佛见章台。晓经神女和云度，寒尽天山带雪来。合势两涯谁辨马，潜行一线仅胜杯。戏暖鱼龙恰不夜，漱川花竹总无埃。沿洄欲问幽人住，险绝堪矜蹈水才。荆巫信有四时雨，滟滪全销一点苔。祠识黄牛多古木，城迷白帝半荒莱。吾生本是东吴客，万里西游亦壮哉。
次韵题王孟端春流出峡图·其一
作者：唐顺之
朝代：明

锦江一派自天开，谁写春流映翠台。万木深中疑欲断，千崖裂处讶还来。蒸成暖浪鱼翻尺，绕向仙家客渡杯。瀑挂玉龙如起蛰，沫飞野马似吹埃。探源讵识临河意，乘木谁堪涉险才。近水人家巢鹳鹤，远山天际落莓苔。趁流蜀贾回轻舸，烧野巴僮垦废莱。万里风烟真缩地，丹青技盖至此哉。
次韵题王孟端春流出峡图·其二
作者：唐顺之
朝代：明

满屋春流讶眼开，丹青彷佛见章台。晓经神女和云度，寒尽天山带雪来。合势两涯谁辨马，潜行一线仅胜杯。戏暖鱼龙恰不夜，漱川花竹总无埃。沿洄欲问幽人住，险绝堪矜蹈水才。荆巫信有四时雨，滟滪全销一点苔。祠识黄牛多古木，城迷白帝半荒莱。吾生本是东吴客，万里西游亦壮哉。
歌风台
作者：唐顺之
朝代：明

我来拟上歌风台，岂意台空只平地。琉璃古井亦崩塌，断碑无字苔藓蘙。当年此地说豪华，富贵归乡多意气。枌榆社里列黄麾，泗水亭前张赤帜。里中父老竞来窥，昔日刘郎今作帝。共谈畴昔帝一噱，季固大言少成事。椎牛张宴里闬空，进钱今日几万计。坐中只带竹皮冠，众里长呼武妇字。酒酣击节帝起舞，乐极歌残更流涕。游子谁不悲故乡，万岁吾魂犹乐沛。赐名此朕汤沐邑，世世田畴免租税。风起云飞又一时，往事萧条复谁记。樵人不识斩蛇薮，行客还归贳酒市。台下黄河尽日流，瞬息人间几兴废。
永年公馆夜宿
作者：唐顺之
朝代：明

栖迟异域南冠客，嘹唳长风北雁声。静院无朋休对酒，高楼有女独鸣筝。霞光晓伴银河落，露气宵含玉树清。古往今来成怅望，丛台孤月向人明。
汲县谒比干墓
作者：唐顺之
朝代：明

下马登丘垄，丛林曲隧通。碑因元魏树，地是有周封。酒散荒池上，人行秀麦中。故宫无可问，徒此对松风。
泊淮上作
作者：唐顺之
朝代：明

枫林望尽见苍山，桐柏飞流入楚关。潮散海门孤岛出，月明渡口数帆还。客梦祗惊青琐远，沧波长羡白鸥闲。闻道淮南多桂树，朝来杖策一相攀。
泊舟郭外有感
作者：唐顺之
朝代：明

愁多番夜短，村郭又鸡鸣。更听邻舟语，行看海日生。新秋河汉影，竟夕桔槔声。谁能讼风伯，一使甘霖倾。
法慕庵六十暟之父
作者：唐顺之
朝代：明

家世法真余，清名人不如。高年推亥字，大隐寄廛居。逸客闲相过，机心老更疏。多君能教子，余庆在诗书。
泛黄河
作者：唐顺之
朝代：明

曾闻星宿海，上与月波连。西走昆仑坼，东流碣石湮。鱼疑入舟跃，马似负图传。今日临秋水，望洋私自怜。
济上别钱副使
作者：唐顺之
朝代：明

木落村逾迥，洲回水更包。乱泉舂急峡，短日漾寒郊。问俗非吾土，逢君似旧交。笑谈方此始，何事又相抛。
浙中流言王游击丧师二三千者又闻总督默林公将至太仓诗以自咎并以志喜云耳
作者：唐顺之
朝代：明

兵略元非素所闻，疏才多愧荐书勤。自知薄相难成事，共笑狂谋易偾军。雄阃岂堪分玉节，岩扉秪合伴松云。困山绣斧深悬望，伫看神机静海氛。
海上凯歌九首赠汤将军
作者：唐顺之
朝代：明

汤侯猿臂猛虎须，少小曾窥玄女符。明主亲颁手中剑，直交跨海斩天吴。纷纷盗窃尔何知，岸上斫人水上嬉。自咤一身都是胆，欲将巨海作潢池。偃旗休角寂无猜，百丈楼船泊不开。夜半贼营流矢满，才惊汉将是飞来。水军队队黄头郎，迎潮直上凌扶桑。已知海若先清道，万里沧波定不扬。海上秋高朝气清，营中贾勇竞先鸣。迭屿乱翻旌帜影，惊涛尽作鼓鼙声。沉船斩馘海为膻，潭底潜蛟喷血涎。髑髅带箭逐波去，可道孙恩是水仙。锦纨爱子亦从军，长鬣苍头总策勋。谁夺强王万金首，帐前齐说小郎君。五千长戟下淮邳，自是沙洲命尽时。将军欲置平戎鼓，须借鲸鲵腹下皮。捷上彤庭宠数优，诏分玉带与名裘。麾下偏裨尽稽首，貂蝉笑看出兜牟。
海上凯歌九首赠汤将军·其一
作者：唐顺之
朝代：明

汤侯猿臂猛虎须，少小曾窥玄女符。明主亲颁手中剑，直交跨海斩天吴。
海上凯歌九首赠汤将军·其七
作者：唐顺之
朝代：明

锦纨爱子亦从军，长鬣苍头总策勋。谁夺强王万金首，帐前齐说小郎君。
海上凯歌九首赠汤将军·其九
作者：唐顺之
朝代：明

捷上彤庭宠数优，诏分玉带与名裘。麾下偏裨尽稽首，貂蝉笑看出兜牟。
海上凯歌九首赠汤将军·其二
作者：唐顺之
朝代：明

纷纷盗窃尔何知，岸上斫人水上嬉。自咤一身都是胆，欲将巨海作潢池。
海上凯歌九首赠汤将军·其五
作者：唐顺之
朝代：明

海上秋高朝气清，营中贾勇竞先鸣。迭屿乱翻旌帜影，惊涛尽作鼓鼙声。
海上凯歌九首赠汤将军·其八
作者：唐顺之
朝代：明

五千长戟下淮邳，自是沙洲命尽时。将军欲置平戎鼓，须借鲸鲵腹下皮。
海上凯歌九首赠汤将军·其六
作者：唐顺之
朝代：明

沉船斩馘海为膻，潭底潜蛟喷血涎。髑髅带箭逐波去，可道孙恩是水仙。
海上凯歌九首赠汤将军·其四
作者：唐顺之
朝代：明

水军队队黄头郎，迎潮直上凌扶桑。已知海若先清道，万里沧波定不扬。
海上凯歌二首赠汤将军
作者：唐顺之
朝代：明
体裁：七言绝句

偃旗休角寂无猜，百丈楼船泊不开。夜半贼营流矢满，才惊汉将是飞来。
海上凯歌二首赠汤将军
作者：唐顺之
朝代：明

锦纨爱子亦从军，长鬛苍头总策勋。
谁夺强王万金首，帐前齐说小郎君。
海上归来病手足疮兼血疾伏枕
作者：唐顺之
朝代：明

瘦骨迂才堪窃笑，岂能万里事横行。一身自试妖狐穴，六月深驱瘴海兵。陈汤挛痹缘西域，韦睿虚羸为北征。我愧古人无万一，却令二病偶然并。
淮上五日泛湖同蒋别驾世和
作者：唐顺之
朝代：明

青苹袅袅漾微风，轻舸逍遥暂此同。客里绿蒲惊节换，尊中清酒觉愁空。一径荻芦行不尽，数洲鱼鸟戏相通。向晚前川箫鼓发，犹疑风景似江东。
游塘候巡公四首
作者：唐顺之
朝代：明

公门几岁罢趑趄，俯仰衡茅每晏如。岂谓鬓毛萧瑟久，尚随疆吏路傍趋。沙堤月色晓朦胧，曾向朱门候相公。逢迎不意犹能惯，回首当年似梦中。樗散空知慕凿坏，柴关终岁更慵开。今日偶成蝴蝶梦，也随花气过墙来。祢生狂态复如何，一剌怀中半灭磨。纵令罄折谒官长，犹胜诗人咏荷戈。
游塘候巡公四首·其一
作者：唐顺之
朝代：明

公门几岁罢趑趄，俯仰衡茅每晏如。岂谓鬓毛萧瑟久，尚随疆吏路傍趋。
游塘候巡公四首·其三
作者：唐顺之
朝代：明

樗散空知慕凿坏，柴关终岁更慵开。今日偶成蝴蝶梦，也随花气过墙来。
游塘候巡公四首·其二
作者：唐顺之
朝代：明

沙堤月色晓朦胧，曾向朱门候相公。逢迎不意犹能惯，回首当年似梦中。
游塘候巡公四首·其四
作者：唐顺之
朝代：明

祢生狂态复如何，一剌怀中半灭磨。纵令罄折谒官长，犹胜诗人咏荷戈。
游宜兴海会寺作
作者：唐顺之
朝代：明

径路缘溪不知远，忽然身已入峰腰。深山怪石如怀宝，暗谷悬泉讶听潮。僧比封君千顷竹，人稀农亩万家樵。远公不厌疏狂客，试结茅庐共寂寥。
游嵩山少林寺
作者：唐顺之
朝代：明

净域龙岩上，香台鹫岭边。山由巨灵辟，教以法王传。二室围兰若，三花接梵筵。土中元此地，槛外即诸天。复岫低衡岱，回轩写涧瀍。云衣披杂树，虹影度飞泉。缀牖皆青壁，缘堤尽白莲。神猿参讲幕，驯鸽绕炉烟。慧月秋逾彻，泥珠夕更鲜。谷将钟迸响，潭共镜争圆。万劫终成幻，三生并是缘。愿假金篦力，一为照迷川。
游永庆寺示诸友
作者：唐顺之
朝代：明

村墟正三月，春服领春风。飞鸟机心外，青天佛眼中。观心犹是障，齐物亦非同。何处参真诀，颜生昔屡空。
游汤泉四首
作者：唐顺之
朝代：明

幽都自古号寒门，重纩年年亦不温。信有烛龙蟠地底，乱泉喷出火珠翻。坐看池底绚霞光，疑是莲花火里藏。借问幻师谁会此，乾坤炉冶炭阴阳。戎马驱驰未息鞍，春风沂曲一盘桓。试凭活水洪炉暖，暂解儒生彻骨寒。万树不知霜信至，两厓时见火云升。一就熏蒸聊可喜，久来还想玉壶冰。
游汤泉四首·其一
作者：唐顺之
朝代：明

幽都自古号寒门，重纩年年亦不温。信有烛龙蟠地底，乱泉喷出火珠翻。
游汤泉四首·其三
作者：唐顺之
朝代：明

戎马驱驰未息鞍，春风沂曲一盘桓。试凭活水洪炉暖，暂解儒生彻骨寒。
游汤泉四首·其二
作者：唐顺之
朝代：明

坐看池底绚霞光，疑是莲花火里藏。借问幻师谁会此，乾坤炉冶炭阴阳。
游汤泉四首·其四
作者：唐顺之
朝代：明

万树不知霜信至，两厓时见火云升。一就熏蒸聊可喜，久来还想玉壶冰。
游神墩寺次壁间韵二首
作者：唐顺之
朝代：明

新雨郊原草木柔，葛巾黎杖此寻幽。藤垂小径蝉声满，苔合荒庭鸟迹留。隐几翻经聊习静，凭高望远一销忧。相逢更是烟霞客，携手同为汗漫游。古藤千尺犹自柔，布叶垂阴满院幽。枫树暗随清磬响，山人欲去白云留。谈玄幸有餐霞侣，违世已无食肉忧。不识老僧莲社里，可容携酒日来游。
游神墩寺次壁间韵二首·其一
作者：唐顺之
朝代：明

新雨郊原草木柔，葛巾黎杖此寻幽。藤垂小径蝉声满，苔合荒庭鸟迹留。隐几翻经聊习静，凭高望远一销忧。相逢更是烟霞客，携手同为汗漫游。
游神墩寺次壁间韵二首·其二
作者：唐顺之
朝代：明

古藤千尺犹自柔，布叶垂阴满院幽。枫树暗随清磬响，山人欲去白云留。谈玄幸有餐霞侣，违世已无食肉忧。不识老僧莲社里，可容携酒日来游。
游西山碧云寺作得悦字
作者：唐顺之
朝代：明

端居滞文翰，久与赏心阕。出沐乘休豫，寻幽展欢悦。涉涧俯潺湲，攀峦面巀嵲。邈哉神皋奥，居然灵境别。夷峻疏深池，塞坎构崇棁。浴室荡阳泉，冰井荫阴穴。跻险惕暝昡，逃迥欣超轶。密林嬉猿狝，远峰在虹霓。宵看朝旭升，昼见昏星列。蔀丰光乍熹，崖悬曜先晢。景会万象昭，迹暌百虑绝。岩栖庶可希，从兹谢尘辙。
游遵化汤泉
作者：唐顺之
朝代：明

绝塞逢秋已觉凉，此中气候讶非常。流金每似临三伏，晞发真成向九阳。山烟叆叆分朝润，草色青青敌夜霜。我亦临流堪一笑，稽生盥浴久相忘。
游铁壁
作者：唐顺之
朝代：明

一峰特竦如削铁，古松根透石纹裂。我欲峰头看八荒，安得手中凭九节。
游阳羡南山
作者：唐顺之
朝代：明
体裁：五言律诗

到处暗杉松，多言路不通。却从青嶂外，转入绿园中。谷口逢茶女，溪边狎钓童。勿嫌疏散甚，吾亦是愚公。
游马迹山宿许道士房有赠二首
作者：唐顺之
朝代：明

独住水中央，言修不死方。开帘见白鸟，隔院度清香。机息何妨奕，神全可却粮。偶来分半席，遽使世情忘。四周环积水，信此羽人居。鸟下忘机后，猿窥捣药余。闲寻渔父伴，自注道家书。笑我劳生甚，逍遥尔不如。
游马迹山宿许道士房有赠二首·其一
作者：唐顺之
朝代：明

独住水中央，言修不死方。开帘见白鸟，隔院度清香。机息何妨奕，神全可却粮。偶来分半席，遽使世情忘。
游马迹山宿许道士房有赠二首·其二
作者：唐顺之
朝代：明

四周环积水，信此羽人居。鸟下忘机后，猿窥捣药余。闲寻渔父伴，自注道家书。笑我劳生甚，逍遥尔不如。
游龙门
作者：唐顺之
朝代：明

龙门嶪巀拂云回，鲸浪漰奔动地来。一片飞泉千仞落，百重迭巘五丁开。水同瀍涧萦天邑，山接崤函锁帝台。胜槩依稀似禹穴，好奇徒愧马迁才。
漂布架二首
作者：唐顺之
朝代：明

皎皎亦知尘易染，置身特在半虚空。素娥罢浴仍余湿，靓女凭高欲御风。潮翻净练江楼上，雾卷轻绡海市中。□向太阳蒙一暴，剪裁谁使得成□。娟娟素质寄孤标，出浴仙娥湿未销。弄影自知迎日早，凭虚特觉去尘遥。将乘灏气晞冰骨，一任轻飔扬舞腰。移向海傍堪望处，错疑鲛室挂寒绡。
漂布架二首·其一
作者：唐顺之
朝代：明

皎皎亦知尘易染，置身特在半虚空。素娥罢浴仍余湿，靓女凭高欲御风。潮翻净练江楼上，雾卷轻绡海市中。□向太阳蒙一暴，剪裁谁使得成□。
漂布架二首·其二
作者：唐顺之
朝代：明

娟娟素质寄孤标，出浴仙娥湿未销。弄影自知迎日早，凭虚特觉去尘遥。将乘灏气晞冰骨，一任轻飔扬舞腰。移向海傍堪望处，错疑鲛室挂寒绡。
潞河别林汝雨提学浙江
作者：唐顺之
朝代：明

君去会稽何日到，诸生湖上待花骢。定因立雪知游酢，不独传经似马融。行载图书邀海月，坐移帆舸信江风。剡溪见说好山水，苦欲相从柰转蓬。
灵芝寺同童元功宴坐
作者：唐顺之
朝代：明

湖上高楼纵远心，复沿湖岸过东林。身闲似带烟霞气，地冷兼无钟磬音。衣里宝珠应自信，苑中灵草试相寻。坐来忽散千峰雪，对尔无言意转深。
灵芬精舍
作者：唐顺之
朝代：明

山人爱长生，辟谷亦云久。何以济朝饥，紫芝大如手。
点苍山歌赠雪屏赵考功
作者：唐顺之
朝代：明

点苍山，十九峰，峰峰巧削玉芙蓉，炎天赤日雪不融。峰顶涌出十九泉，一峰一泉相萦缠，流到峰前共一川。雪花乱落绿波里，迭岛连洲镜中起，是为巨海名西洱。蒙舍当年控百蛮，山水中间凿两关，一夫守此百不攀。圣代垂裳九夷附，此地千秋罢烽戍，洱海行人日夜渡。剪除蓬藋疏街衢，歌钟绮衣盈路隅，昔日不毛今雄都。山中鸡犬散不取，山下乌蛮种禾黍，况乃儒风似邹鲁。纷纷犀象走王庭，怪石亦具山水形，尽辇中州作画屏。羡君结庐山之窟，窗里诸峰互出没，夜夜读书常映雪。十年簪笏系朝班，位高官要身不闲，惟有清梦到故山。余亦平生好奇者，一说名山心若洒，何时与君共坐雪峰下。
狂歌行赠孟中丞有涯
作者：唐顺之
朝代：明

我生苦缠缚，雅志在泉石。不嫌步兵散，翻笑中散窄。前年奏赋天北隅，颇道君王爱子虚。衣冠对日趋香署，剑佩通宵过紫衢。紫衢香署千官聚，五陵豪气健如虎。鹦鹉何曾惯锦笼，爰居元不识钟鼓。焉能俛首学侏儒，局促羞为辕下驹。从古长安夸巧宦，张汤为智汲黯愚。以兹谢病且归去，钓竿远拂富春树。终日遭逢眼未青，三年尘土衣犹素。今日亦何日，忽如入尘门。公也襄阳夫子之耳孙。升堂更不问寒温，写尽肝膈相与论。朝看贤隐山，暮折申台柳。坐我白玉筵，劝我青荷酒。谈诗公作指南车，对局谁看射雕手。君不见中郎倒屣迎王生，又不见北海忘年交祢衡。相知何必结交早，一言合意千金轻。狂歌未断壶未倾，门外惊闻征马鸣。落叶东还西，乱云纵复横。花间月下傥相忆，请公诵我狂歌行。
用韵自述
作者：唐顺之
朝代：明

南村北郭任吾居，懒散何心更著书。小酌或能称酒隐，直钩聊复事溪渔。童时篆刻堪为笑，病后形骸渐不如。若道猖狂今又甚，穷途犹自未回车。
疟病作
作者：唐顺之
朝代：明

跰？柳肘尽欣然，深隐乌皮也自便。金冶由他不由我，狼胡是病亦是天。身先辞宦犹中热，衣未经秋已着绵。炎凉反复须臾事，一疾番令悟世缘。
疟病作
作者：唐顺之
朝代：明
体裁：七言律诗

跰�柳肘尽欣然，深隐乌皮也自便。金冶由他不由我，狼胡是病亦是天。身先辞宦犹中热，衣未经秋已着绵。炎凉反复须臾事，一疾番令悟世缘。
病中秋思八首
作者：唐顺之
朝代：明

闲对江枫诵楚骚，病容秋色偶相遭。一身萎薾同衰叶，双鬓稀疏似毨毛。衣冠巳禠甘牛马，文字终捐是粕糟。但使尽空诸所有，不妨一醉笑如陶。宿生荤血病来消，扫室焚香意自超。坐与蜻蜓俱歇午，吟随蟋蟀共鸣宵。看云种放终疏散，嗜酒杨雄只寂寥。已觉闭关成僻性，公车□处欲相招。法宫侍从昔承恩，班列貂珰近至尊。字辨豕鱼翻帝录，笔回星汉注词源。献书开阁三公第，校射分朋七贵园。俟罪江潭今几岁，清秋回首泰阶垣。寒垣万里事防秋，选将分兵出帝州。白马幽并游侠客，金兜肺腑冠军侯。请缨曾抱迂儒志，借箸谁当帏幄谋。己酉年来堪窃愤，翩翩胡骑入关游。液池梧月冷金沙，户绾天河织女家。兰麝氛氲知赐浴，芙蓉撩乱觉分花。龙舟习战铙中曲，虎旅传更马上笳。老去张骞皮骨在，秋来犹忆旧时槎。学仙曾欲访王乔，中夜频将一气调。杳杳洞房开禁钥，微微面目上清潮。色湿灰时人莫识，梦钧天处语难描。怅望新秋蒲柳思，尘缘犹绊鬓先凋。何年海上入妖氛，满地楼台尽一焚。刃露雪霜惊壮士，阵翻蛱蝶扫□军。星河避影宵烽逼，砧杵停声哭巷闻。野老无能效筹策，空弹长铗对秋云。远游当日意何如，楚越风烟一棹余。湖斩鲸鲵先帝迹，山围龙虎异人居。闲坐清溪谈剑术，深探古穴访仙书。试问同行相忆否，一秋多病闭茅庐。
病中秋思八首·其一
作者：唐顺之
朝代：明

闲对江枫诵楚骚，病容秋色偶相遭。一身萎薾同衰叶，双鬓稀疏似毨毛。衣冠巳禠甘牛马，文字终捐是粕糟。但使尽空诸所有，不妨一醉笑如陶。
病中秋思八首·其七
作者：唐顺之
朝代：明

何年海上入妖氛，满地楼台尽一焚。刃露雪霜惊壮士，阵翻蛱蝶扫□军。星河避影宵烽逼，砧杵停声哭巷闻。野老无能效筹策，空弹长铗对秋云。
病中秋思八首·其三
作者：唐顺之
朝代：明

法宫侍从昔承恩，班列貂珰近至尊。字辨豕鱼翻帝录，笔回星汉注词源。献书开阁三公第，校射分朋七贵园。俟罪江潭今几岁，清秋回首泰阶垣。
病中秋思八首·其二
作者：唐顺之
朝代：明

宿生荤血病来消，扫室焚香意自超。坐与蜻蜓俱歇午，吟随蟋蟀共鸣宵。看云种放终疏散，嗜酒杨雄只寂寥。已觉闭关成僻性，公车□处欲相招。
病中秋思八首·其五
作者：唐顺之
朝代：明

液池梧月冷金沙，户绾天河织女家。兰麝氛氲知赐浴，芙蓉撩乱觉分花。龙舟习战铙中曲，虎旅传更马上笳。老去张骞皮骨在，秋来犹忆旧时槎。
病中秋思八首·其八
作者：唐顺之
朝代：明

远游当日意何如，楚越风烟一棹余。湖斩鲸鲵先帝迹，山围龙虎异人居。闲坐清溪谈剑术，深探古穴访仙书。试问同行相忆否，一秋多病闭茅庐。
病中秋思八首·其六
作者：唐顺之
朝代：明

学仙曾欲访王乔，中夜频将一气调。杳杳洞房开禁钥，微微面目上清潮。色湿灰时人莫识，梦钧天处语难描。怅望新秋蒲柳思，尘缘犹绊鬓先凋。
病中秋思八首·其四
作者：唐顺之
朝代：明

寒垣万里事防秋，选将分兵出帝州。白马幽并游侠客，金兜肺腑冠军侯。请缨曾抱迂儒志，借箸谁当帏幄谋。己酉年来堪窃愤，翩翩胡骑入关游。
病中秋日作四首
作者：唐顺之
朝代：明

药裹牵缠岁半徂，秋风先自到江湖。荣枯草色占题鴂，深浅潮头候荻芦。吴地连年尽豺虎，野人何处觅莼鲈。亦知不是独醒客，与世浮沉糟可酺。扁舟系缆且休徂，秋旱川流未灌湖。衰齿病多诸品药，贫家薪少半圩芦。稍能鄙事催孳豕，偶戏仙方看钓鲈。自署醉侯常是醉，君王不待赐恩酺。一身之外不知谋，若道谋身病未瘳。居并野僧方结夏，身随稿叶又经秋。肥犹似鬼臞何状，少不如人老合休。忽报吴门兵燹尽，古来佳丽说南州。愚公本自拙于谋，癖在烟霞况未瘳。蝉响蛩鸣分昼夜，寒灰稿木混春秋。医方百试增身病，藿食终年与世休。责守一无聊自慰，且忘倭寇过苏州。
病中秋日作四首·其一
作者：唐顺之
朝代：明

药裹牵缠岁半徂，秋风先自到江湖。荣枯草色占题鴂，深浅潮头候荻芦。吴地连年尽豺虎，野人何处觅莼鲈。亦知不是独醒客，与世浮沉糟可酺。
病中秋日作四首·其三
作者：唐顺之
朝代：明

一身之外不知谋，若道谋身病未瘳。居并野僧方结夏，身随稿叶又经秋。肥犹似鬼臞何状，少不如人老合休。忽报吴门兵燹尽，古来佳丽说南州。
病中秋日作四首·其二
作者：唐顺之
朝代：明

扁舟系缆且休徂，秋旱川流未灌湖。衰齿病多诸品药，贫家薪少半圩芦。稍能鄙事催孳豕，偶戏仙方看钓鲈。自署醉侯常是醉，君王不待赐恩酺。
病中秋日作四首·其四
作者：唐顺之
朝代：明

愚公本自拙于谋，癖在烟霞况未瘳。蝉响蛩鸣分昼夜，寒灰稿木混春秋。医方百试增身病，藿食终年与世休。责守一无聊自慰，且忘倭寇过苏州。
病中试新茶
作者：唐顺之
朝代：明

久不窥园圃，多应遍落花。生涯只本草，岁月又新茶。婚嫁身多债，诗书眼尚遮。病来都忘却，恰似老僧伽。
病中食江鱼作自海寇乱此鱼不至者六年矣
作者：唐顺之
朝代：明

腥风暂说静鲛潭，石首新尝到草庵。常味番令食指动，病身未觉水鲜甘。试和芹子心仍在，欲荐椿庭恨岂堪。莫谓有无关口腹，安危消息系江南。
癸卯送仲弟正之赴试
作者：唐顺之
朝代：明

偶因今日送行处，尚忆当年听鹿鸣。马氏白眉占仲子，吴门霜鬓愧难兄。秋来一雁寒江影，天外三山古帝城。此去骞腾非所羡，期无温饱负平生。
登喜峰古城时三卫贡马散牧塞外
作者：唐顺之
朝代：明

绝顶孤峰见废关，短衣落日试跻攀。三秋豹旅方乘障，万里龙媒正满山。候雁似随乡思去，寒花将送使臣还。筹边迂薄真无补，空望伊吾抵掌间。
登墩
作者：唐顺之
朝代：明

丛竹袅袅迎风柔，古墩掩映清湖幽。断烟白鸟双洲远，落日青山半景留。耳听鸣蝉知换节，坐移芳草觉忘忧。兴来更望华阳顶，想见仙人驾鹤游。
登孙登啸台
作者：唐顺之
朝代：明

晋时肥遁士，长啸此山阴。自远龙蛇迹，能为鸾凤音。清净同河上，沉冥异竹林。坐超惟默理，妙契守雌心。逸驾应难返，荒台尚可临。俯看恒卫水，遥见太行岑。砌冷疏花发，扉扃落叶深。宁知千载后，更有阮生寻。
登屠翰林仍台作二首
作者：唐顺之
朝代：明

太史仙台多胜槩，正临携李古城东。五色云生知海近，四围山远觉天空。闲居作赋青春后，几岁鸣弦明月中。不是掖垣同宦侣，闭关那许得相逢。一上高台兴不孤，望中总总入虚无。烟霏春变阴晴气，草树天输海岳图。对酒笑将花是伴，销忧谁问土非吾。知君苦厌卧此地，能令肺病苏时屠。
登屠翰林仍台作二首·其一
作者：唐顺之
朝代：明

太史仙台多胜槩，正临携李古城东。五色云生知海近，四围山远觉天空。闲居作赋青春后，几岁鸣弦明月中。不是掖垣同宦侣，闭关那许得相逢。
登屠翰林仍台作二首·其二
作者：唐顺之
朝代：明

一上高台兴不孤，望中总总入虚无。烟霏春变阴晴气，草树天输海岳图。对酒笑将花是伴，销忧谁问土非吾。知君苦厌卧此地，能令肺病苏时屠。
登常山山亭次壁间韵二首
作者：唐顺之
朝代：明

关通百粤会，地带上游雄。车马年年客，尘埃滚滚中。忧时讥丧狗，逃世托冥鸿。出处将谁是，徒令怀古风。平生好奇士，抚景气还雄。栈度盘蛇际，滩行磨蚁中。客心南北水，世事去来鸿。闻说仙山近，冷然欲驭风。
登常山山亭次壁间韵二首·其一
作者：唐顺之
朝代：明

关通百粤会，地带上游雄。车马年年客，尘埃滚滚中。忧时讥丧狗，逃世托冥鸿。出处将谁是，徒令怀古风。
登常山山亭次壁间韵二首·其二
作者：唐顺之
朝代：明

平生好奇士，抚景气还雄。栈度盘蛇际，滩行磨蚁中。客心南北水，世事去来鸿。闻说仙山近，冷然欲驭风。
登怀柔城
作者：唐顺之
朝代：明

塞下孤城古白檀，半临平野半依山。秋来亭徼无㷭火，官马千家苜蓿闲。小邑萧条恰似村，日中市井巳扃门。山田砂砾希禾黍，只有城西种果园。
登怀柔城·其一
作者：唐顺之
朝代：明

塞下孤城古白檀，半临平野半依山。秋来亭徼无㷭火，官马千家苜蓿闲。
登怀柔城·其一
作者：唐顺之
朝代：明
体裁：七言绝句

塞下孤城古白檀，半临平野半依山。秋来亭徼无烽火，官马千家苜蓿闲。
登怀柔城·其二
作者：唐顺之
朝代：明

小邑萧条恰似村，日中市井巳扃门。山田砂砾希禾黍，只有城西种果园。
登毗卢阁
作者：唐顺之
朝代：明

高阁迥临飞鸟上，丹梯千仞愁攀登。窗邀佛日金人下，地逼宸居玉殿层。一老击钟时放梵，几人面壁坐传灯。同行更说前朝事，绣？银鱼有故僧。
登毗卢阁
作者：唐顺之
朝代：明
体裁：七言律诗

高阁迥临飞鸟上，丹梯千仞愁攀登。窗邀佛日金人下，地逼宸居玉殿层。一老击钟时放梵，几人面壁坐传灯。同行更说前朝事，绣�银鱼有故僧。
皇陵行
作者：唐顺之
朝代：明

皇陵郁郁标淮甸，泗上诸峰尽相面。衣冠月出鬼前驱，剑玺昼扃人不见。铜井沉沉碧砌寒，彩霞隐映红阑千。碧砌红阑松柏里，迢遥复道中天起。石马阴嘶万岁云，灵风暗卷长淮水。深山大泽两缠绵，白虎朱雀纷后先。日精月华相回旋，元气氤氲几百年。忆昔元朝赤县裂，争雄逐鹿俱豪杰。一朝此地黄龙飞，蝘蜓鲸鲵徒溅血。已闻帝王自有真，更说南阳多贵人。戈矛貔虎三千士，砺带河山十八臣。江左金陵扶地轴，汉家丰沛还汤沐。复户蠲租父丈欢，重门列戟园陵肃。羽骑千屯护玉鱼，鬣封数仞堆金粟。御碑突兀表劬劳，百里无人敢樵牧。流传八叶到神孙，孝敬先知重本根。伏臈烝尝寺不后，清明寒食更浇酒。貂褕中使日焚香，豸黼词官夜朝斗。君不见骊山北邙尽蓁芜，五陵佳气空模糊。壮哉兹陵从古无，天长地久垂鸿图。
皇陵行
作者：唐顺之
朝代：明
体裁：古风

皇陵郁郁标淮甸，泗上诸峰尽相面。衣冠月出鬼前驱，剑玺昼扃人不见。铜井沉沉碧砌寒，彩霞隐映红阑干。碧砌红阑松柏里，迢遥复道中天起。石马阴嘶万岁云，灵风暗卷长淮水。深山大泽两缠绵，白虎朱雀纷后先。日精月华相回旋，元气氤氲几百年。忆昔元朝赤县裂，争雄逐鹿俱豪杰。一朝此地黄龙飞，蝘蜓鲸鲵徒溅血。已闻帝王自有真，更说南阳多贵人。戈矛貔虎三千士，砺带河山十八臣。江左金陵扶地轴，汉家丰沛还汤沐。复户蠲租父丈欢，重门列戟园陵肃。羽骑千屯护玉鱼，鬣封数仞堆金粟。御碑突兀表劬劳，百里无人敢樵牧。流传八叶到神孙，孝敬先知重本根。伏臈烝尝寺不后，清明寒食更浇酒。貂褕中使日焚香，豸黼词官夜朝斗。君不见骊山北邙尽蓁芜，五陵佳气空模糊。壮哉兹陵从古无，天长地久垂鸿图。
石丈
作者：唐顺之
朝代：明

自是太古人，一身衣百草。年年只在山，怜尔亦枯槁。
石塘道中
作者：唐顺之
朝代：明

高城落月雁飞斜，数亩沙田稻亦花。路绕曲河十八度，人栖■石两三家。堠烟山霭争明灭，戍笛秋声并惨嗟。闻道松亭遣探骑，时时愁被熟夷遮。
石塘道中
作者：唐顺之
朝代：明

高城落月雁飞斜，数亩沙田稻亦花。路绕曲河十八度，人栖踠石两三家。堠烟山霭争明灭，戍笛秋声并惨嗟。闻道松亭遣探骑，时时愁被熟夷遮。
石湖王傅辱观拙集见赠长句二十三韵奉答一首
作者：唐顺之
朝代：明

少年文苑代搜集，每得异书心喜怿。或时一日来束阁，辄觉无聊少颜色。偶熟草木鸟兽经，充贡王廷叨简迪。眉目可丑非世用，依然归来事藿食。荒庐四壁岂嫌陋，敝帚千金徒自吓。不能屈蠖事深藏，尚尔雕虫余故习。苦思疾书寒灯伴，微吟骨立长松侧。言语能工诧鹦鹉，心田耳秽惊狐蜮。已知壮夫决不为，况有良朋相羽翼。春陵无极只一语，此是尼山真血脉。汗背几枉过一生，焚弃笔砚甘守黑。回头可笑瓿堪覆，后生谬谓玄非白。秪合箧笥掩瑕垢，谁写竹帛露狂易。云间长史有古风，三江五湖襟期隔。下里因风忽传去，幸逢知音宽我责。谓余朋旧往复书，惷戆颇比他山石。百卅余言拜嘉句，坐令枯槁生润泽。夫君清标远俗姿，矫矫忽向我前立。转觉侧身感四愁，何时开径延三益。东海此日多君子，有如埙篪递戛击。寄声林莫两杨君，努力与世扫蘙塞。
礼星台
作者：唐顺之
朝代：明

昔在明光宫，日侍北斗傍。此时卧空谷，频望北斗光。
禁中遇雨
作者：唐顺之
朝代：明

紫阁肃阴阴，重门寒意深。忽看百里雾，来作九秋霖。洒道先清跸，沾花度禁林。楯郎方夹陛，雨立湿衣簪。
秋夜
作者：唐顺之
朝代：明

卷帷望秋月，月皎心亦清。床下寒虫响，庭前落叶盈。汉阴鲜机械，河上多道情。一适万事毕，栖栖何所营。
秋日书客童君见过赋此为赠
作者：唐顺之
朝代：明

有客扁舟问草庐，窗前梧叶正萧疏。山人巳得忘筌意，不复从君乞异书。
程副使挽诗
作者：唐顺之
朝代：明

帝里风烟几度逢，此行复与仙郎同。倾城冠盖通家后，故国江山对酒中。老忆旧游经画省，闲寻芳草到禅宫。亦知今日游魂处，多在清淮白露东。
答周约庵中丞九日栾城道中见赠
作者：唐顺之
朝代：明

月卿仗节行燕甸，星使乘槎向洛阳。倾盖偶从黄菊候，开轩共醉紫萸觞。楼台塞接风云变，岩谷迎寒草树荒。戏马新词重康乐，疏才何以答揄扬。
答朱刑部士南见寄
作者：唐顺之
朝代：明

清斋偃息灌园余，啭尽春禽又夏初。对客不须妨蜡屐，占年常自检农书。六经脚注吾焉敢，五岳行踪或可如。宣室正须公等在，野人只合掩荒庐。
答赠胡柏泉
作者：唐顺之
朝代：明

赤囊前日奏边书，皂帽何时掩故庐。鸣剑岂知孤愤切，请缨争笑少年疏。自甘淡泊看松菊，耻学浮沉逐里闾。春日黄鹂西涧草，忆君归去灌园初。
答陈澄江佥事村居韵八首
作者：唐顺之
朝代：明

番嫌结社闹，独往筑秋场。已谢二千石，何须八百桑。站站夕时鸟，欣欣雨后秧。感时聊一适，不是阮生狂。昔岁理人术，今朝种树书。太恩番是累，非种亦须锄。身老兼栽药，家贫待畜鱼。求羊还愧我，肯许叩精庐。酒隐君能惯，青天白眼宽。貌肥占道胜，禄去易身安。鸟迹携书对，藤花倚树看。枋榆非不乐，何用羡扶抟。君往惬幽意，吾留厌市声。园庐本相接，諠寂不同情。褊心违请谒，病骨废耘耕。出处两无着，空惭大隐名。城市终当徙，开轩向绿畴。老知学稼好，穷带著书愁。野燕登蚕箔，山鸡雊麦秋。村氓无曲调，出口自成讴。南国频饥后，餐麸胜酪酥。比闾虽麦穗，盗贼尚萑蒲。阖室供锁茧，分沟竞辘轳。田家莫厌苦，试看荷戈夫。樗散甘为笑，逢迎已觉迷。渐能谙豕牧，宁复舞鸡啼。村居邻北郭，野语学东齐。此是潜夫宅，吾将为子题。葺屋才支漏，新茅不用添。风清田叟鼓，雨应社神签。野荫炎还冷，村醪酸亦甜。高人方对卷，晒麦也能兼。
答陈澄江佥事村居韵八首·其一
作者：唐顺之
朝代：明

番嫌结社闹，独往筑秋场。已谢二千石，何须八百桑。站站夕时鸟，欣欣雨后秧。感时聊一适，不是阮生狂。
答陈澄江佥事村居韵八首·其七
作者：唐顺之
朝代：明

樗散甘为笑，逢迎已觉迷。渐能谙豕牧，宁复舞鸡啼。村居邻北郭，野语学东齐。此是潜夫宅，吾将为子题。
答陈澄江佥事村居韵八首·其三
作者：唐顺之
朝代：明

酒隐君能惯，青天白眼宽。貌肥占道胜，禄去易身安。鸟迹携书对，藤花倚树看。枋榆非不乐，何用羡扶抟。
答陈澄江佥事村居韵八首·其二
作者：唐顺之
朝代：明

昔岁理人术，今朝种树书。太恩番是累，非种亦须锄。身老兼栽药，家贫待畜鱼。求羊还愧我，肯许叩精庐。
答陈澄江佥事村居韵八首·其五
作者：唐顺之
朝代：明

城市终当徙，开轩向绿畴。老知学稼好，穷带著书愁。野燕登蚕箔，山鸡雊麦秋。村氓无曲调，出口自成讴。
答陈澄江佥事村居韵八首·其八
作者：唐顺之
朝代：明

葺屋才支漏，新茅不用添。风清田叟鼓，雨应社神签。野荫炎还冷，村醪酸亦甜。高人方对卷，晒麦也能兼。
答陈澄江佥事村居韵八首·其六
作者：唐顺之
朝代：明

南国频饥后，餐麸胜酪酥。比闾虽麦穗，盗贼尚萑蒲。阖室供锁茧，分沟竞辘轳。田家莫厌苦，试看荷戈夫。
答陈澄江佥事村居韵八首·其四
作者：唐顺之
朝代：明

君往惬幽意，吾留厌市声。园庐本相接，諠寂不同情。褊心违请谒，病骨废耘耕。出处两无着，空惭大隐名。
答陈编修约之柏乡见寄
作者：唐顺之
朝代：明

菟苑俱将命，瓜期独未归。忽传千里札，坐使寸心违。鬓发行来变，丹枫别后稀。时时通远梦，恍是蓟门非。
筠径
作者：唐顺之
朝代：明

面面隔深竹，茅斋在何处。遥闻犬吠声，试从此路去。
纪梦
作者：唐顺之
朝代：明

万里归心促晓鸡，满岩寒月正街西。道人久谢天台梦，也学刘郎一度迷。
结客少年场行
作者：唐顺之
朝代：明

长安少年胆气粗，生来耻作辕下驹。买交不惜千金产，使气能？七尺躯。探丸夜入平陵郭，走狗时过渭水隅。朱门倾盖争言晚，白首同心不愿余。侠士由来重然诺，一言妻子堪相托。鲁国朱家不学儒，洛阳剧孟偏能博。别有侯王势绝伦，甍甍甲第接天闉。萧朱自倚金貂贵，班许元称肺腑亲。青牛翠幰朝朝合，锦瑟朱弦夜夜陈。门下俱为惊座客，堂中皆是报恩人。当时顾盻生光彩，自矜意气长无改。何言荣耀有沉销，云散星分在一朝。旧客谁过窦车骑，新知尽入霍嫖姚。始知富贵多亲故，始知贫贱常辛苦。他年北阙竞弹冠，今日南山空射虎。积薪前后递相踰，一死一生交态殊。独有子云甘寂寞，闭门自草太玄书。
结客少年场行
作者：唐顺之
朝代：明
体裁：乐府曲辞

长安少年胆气粗，生来耻作辕下驹。买交不惜千金产，使气能�七尺躯。探丸夜入平陵郭，走狗时过渭水隅。朱门倾盖争言晚，白首同心不愿余。侠士由来重然诺，一言妻子堪相托。鲁国朱家不学儒，洛阳剧孟偏能博。别有侯王势绝伦，甍甍甲第接天闉。萧朱自倚金貂贵，班许元称肺腑亲。青牛翠幰朝朝合，锦瑟朱弦夜夜陈。门下俱为惊座客，堂中皆是报恩人。当时顾盻生光彩，自矜意气长无改。何言荣耀有沉销，云散星分在一朝。旧客谁过窦车骑，新知尽入霍嫖姚。始知富贵多亲故，始知贫贱常辛苦。他年北阙竞弹冠，今日南山空射虎。积薪前后递相踰，一死一生交态殊。独有子云甘寂寞，闭门自草太玄书。
罢病归访王山人含真
作者：唐顺之
朝代：明

一与山翁别，年华每自伤。还因解龟后，重问养鸡乡。萝薜窗中影，铅砂枕上方。鸿蒙常不语，何以答云将。
自乍浦下海至舟山入舟风恶四鼓发舟风恬日霁波面如镜舟人以为海上罕遇是日行六百五十余里
作者：唐顺之
朝代：明

岛夷频不静，玉节远何之。誓清万里寇，敢惮一身危。闽卒精风候，吴儿惯水嬉。黄头纷百队，白羽扬千旗。击鼓灵鼍应，挥戈海若随。龙惊冬不蛰，鲛畏昼停丝。昨夜波朝怒，中宵云雾披。天澄镜光发，风嫩縠纹滋。邹衍瀛洲数，庄生秋水词。乾坤元莽阔，人世自牵羁。已傍渔山泊，还寻马迹期。日升看晷转，途变识针移。双屿厓门险，半洋礁石奇。从来惟贼路，今日有王师。待献经营绩，三山勒一碑。
自述
作者：唐顺之
朝代：明

祗为抽簪早，归来已四春。本非食肉相，犹是饭牛身。负郭无新业，灌园有旧邻。矶边独钓客，陇上偶耕人。相见一相笑，吾今罢问津。
自述
作者：唐顺之
朝代：明

避人不敢厌高深，逃影何如学息阴。楚客又成蕉鹿梦，漆园未了是非心。纷纷世事看花发，默默天机听鸟吟。可笑维摩真病在，无言说处是金针。
自述并赠曹君
作者：唐顺之
朝代：明

少读阴符耻未工，青山偃仰渐成翁。人间炎冷都忘尽，听话流年一笑中。
自述赠写真毛君
作者：唐顺之
朝代：明

津黑尚余山泽气，委蛇又似列仙臞。他年太史征图画，为识乾坤一腐儒。
至常熟陈中丞白训导邀登福山看海二首
作者：唐顺之
朝代：明

春早湖山雨半晴，有客邀我观沧瀛。泽国冥冥蒸海气，石滩浅浅斗江声。日月回旋一岛小，金银色相十洲明。微风向夕送清响，应是仙人吹玉笙。久缘迫陕悲时俗，海峤春临思若何。地涌龙蛇争起陆，天投星斗横翻波。封疆坐觉华夷并，气候常看雾雨多。才谢枚生能作赋，观潮恰对曲江阿。
至常熟陈中丞白训导邀登福山看海二首·其一
作者：唐顺之
朝代：明

春早湖山雨半晴，有客邀我观沧瀛。泽国冥冥蒸海气，石滩浅浅斗江声。日月回旋一岛小，金银色相十洲明。微风向夕送清响，应是仙人吹玉笙。
至常熟陈中丞白训导邀登福山看海二首·其二
作者：唐顺之
朝代：明
体裁：七言律诗

久缘迫狭悲时俗，海峤春临思若何。地涌龙蛇争起陆，天投星斗横翻波。封疆坐觉华夷并，气候常看雾雨多。才谢枚生能作赋，观潮恰对曲江阿。
至常熟陈中丞白训导邀登福山看海二首·其二
作者：唐顺之
朝代：明

久缘迫陕悲时俗，海峤春临思若何。地涌龙蛇争起陆，天投星斗横翻波。封疆坐觉华夷并，气候常看雾雨多。才谢枚生能作赋，观潮恰对曲江阿。
至职方作余初释褐补官武选主事今适三十年
作者：唐顺之
朝代：明

画省栖迟已卅年，今来似有再生缘。署郎冯叟何言晚，薄望东坡半是仙。心事江湖思报主，兵戈南北愧筹边。簿书若谓真成懒，日画先天几个圈。
良友轩
作者：唐顺之
朝代：明

里中耆旧多，谈笑每相聚。日暮各自归，此君独不去。
苍翠亭
作者：唐顺之
朝代：明

风来松涛生，风去松涛罢。虽非参禅客，暂此学观化。
茅亭
作者：唐顺之
朝代：明

孤亭簇群岫，宴坐增悄然。主人何所作，多应草太玄。
荥阳行
作者：唐顺之
朝代：明

荥阳军垒高嵯峨，楚汉之战何其多。已向廒仓夺刍粟，还临鸿水割山河。大小一百一十战，组练峥嵘如闪电。存亡呼吸那可知，主客纵横忽然变。英姿烈烈纪将军，志不可夺身可焚。城西夜半赤帝走，独载黄屋开东门。汉家社稷萧曹力，杀身卫主谁能识。君不见丹书白马勒元功，吹箫屠狗俱开国。
董进斋寿诗
作者：唐顺之
朝代：明

自爱悬车早，经今十岁余。薄游沧海客，大隐市城居。坐阅人间世，时翻肘后书。里中问耆旧，羡尔更谁如。
蓟镇忆弟正之试南都
作者：唐顺之
朝代：明

伏枥衰年久自甘，尔兄迂阔尔偏谙。心窥秘算逢人噤，箧贮阴符向夜探。犀渚青枫烟际棹，龙沙白草露中骖。雁行正笑难如雁，飞去飞来北又南。狗马病多经绝塞，棣华室远隔南天。每思原上听鸣鹡，始讶山头望跕鸢。可以去乎仍恋禄，无能为也更筹边。头颅长尽山林骨，木食莎衣信有缘。
蓟镇忆弟正之试南都·其一
作者：唐顺之
朝代：明

伏枥衰年久自甘，尔兄迂阔尔偏谙。心窥秘算逢人噤，箧贮阴符向夜探。犀渚青枫烟际棹，龙沙白草露中骖。雁行正笑难如雁，飞去飞来北又南。
蓟镇忆弟正之试南都·其二
作者：唐顺之
朝代：明

狗马病多经绝塞，棣华室远隔南天。每思原上听鸣鹡，始讶山头望跕鸢。可以去乎仍恋禄，无能为也更筹边。头颅长尽山林骨，木食莎衣信有缘。
蔡南村寿诗
作者：唐顺之
朝代：明

我识南村叟，臞然一逸民。卜居三让里，击壤百年身。城府入来少，桑麻乐处真。一经今有子，环堵岂嫌贫。
补庵三度惠酒而此番所惠参酒者绝清冽可人虽味甚浓厚而置之杯中淡若无色可谓嘉品因剧饮至醉遂成口号奉谢三首
作者：唐顺之
朝代：明

磁杯写尽只疑空，秋月寒潭意颇同。隐几偶然成独酌，夜凉白露满庭中。每甘樗散惟须酒，欲补虚赢却藉参。瘵疾陶生兼好饮，举杯深见故人心。绝无色相倾明水，只有馨香藉白茅。此夕饮醇？一醉，恰如把臂与公交。
补庵三度惠酒而此番所惠参酒者绝清冽可人虽味甚浓厚而置之杯中淡若无色可谓嘉品因剧饮至醉遂成口号奉谢三首·其一
作者：唐顺之
朝代：明

磁杯写尽只疑空，秋月寒潭意颇同。隐几偶然成独酌，夜凉白露满庭中。
补庵三度惠酒而此番所惠参酒者绝清冽可人虽味甚浓厚而置之杯中淡若无色可谓嘉品因剧饮至醉遂成口号奉谢三首·其三
作者：唐顺之
朝代：明

绝无色相倾明水，只有馨香藉白茅。此夕饮醇？一醉，恰如把臂与公交。
补庵三度惠酒而此番所惠参酒者绝清冽可人虽味甚浓厚而置之杯中淡若无色可谓嘉品因剧饮至醉遂成口号奉谢三首·其三
作者：唐顺之
朝代：明
体裁：七言绝句

绝无色相倾明水，只有馨香藉白茅。此夕饮醇�一醉，恰如把臂与公交。
补庵三度惠酒而此番所惠参酒者绝清冽可人虽味甚浓厚而置之杯中淡若无色可谓嘉品因剧饮至醉遂成口号奉谢三首·其二
作者：唐顺之
朝代：明

每甘樗散惟须酒，欲补虚赢却藉参。瘵疾陶生兼好饮，举杯深见故人心。
袜架二首
作者：唐顺之
朝代：明

氄毛水打初成袜，余湿还应待日消。御冷何辞古下体，负暄早巳托高标。似随仙舄乘云近，未蹍芳尘去地遥。却讶缘橦诸佞子，倒投绝足试轻趫。袜材温厚剪羔群，绒□初匀湿未熏。就日且须缘峻木，凌波将不让罗文。色逃玉磬齐悬簴，影伴仙凫半入云。终属美人施锦系，画檐风起暂缤纷。
袜架二首·其一
作者：唐顺之
朝代：明

氄毛水打初成袜，余湿还应待日消。御冷何辞古下体，负暄早巳托高标。似随仙舄乘云近，未蹍芳尘去地遥。却讶缘橦诸佞子，倒投绝足试轻趫。
袜架二首·其二
作者：唐顺之
朝代：明

袜材温厚剪羔群，绒□初匀湿未熏。就日且须缘峻木，凌波将不让罗文。色逃玉磬齐悬簴，影伴仙凫半入云。终属美人施锦系，画檐风起暂缤纷。
褚怡闲六十
作者：唐顺之
朝代：明

古来仙客说长髯，今日髯翁亦是仙。家近县门不识令，身居城郭亦耕田。鸠形正可供扶杖，亥字还看纪岁年。共羡高门将有待，贤郎文藻更翩翩。
观中州进贺长至表笺恭述时寓信阳
作者：唐顺之
朝代：明

子月开周正，朝宗协禹方。诸神将受纪，四海共迎祥。望日扳仙仗，呼嵩绕御床。天威临下国，星使入明光。彤管书云物，黄钟献乐章。欣逢阳道复，愿祝帝图昌。
观道士祈雨二首
作者：唐顺之
朝代：明

星坛步处云随合，里邑喧呼道士功。四海正需霖雨急，卧龙何日起隆中。巫舞商阳古有之，神灵风雨灌坛时。阴阳夑理输谁力，秪遣儿童颂法师。
观道士祈雨二首·其一
作者：唐顺之
朝代：明

星坛步处云随合，里邑喧呼道士功。四海正需霖雨急，卧龙何日起隆中。
观道士祈雨二首·其二
作者：唐顺之
朝代：明

巫舞商阳古有之，神灵风雨灌坛时。阴阳夑理输谁力，秪遣儿童颂法师。
观道士祈雨二首·其二
作者：唐顺之
朝代：明
体裁：七言绝句

巫舞商阳古有之，神灵风雨灌坛时。阴阳燮理输谁力，秪遣儿童颂法师。
览任少海吏部庆都留题怅然怀人因次其韵
作者：唐顺之
朝代：明

帝京冠盖同游日，曾忝声名李杜齐。碧树不堪思远道，栾毫何意睹新题。书传剑阁鸿犹阻，月满燕关鹊未栖。尊酒论文那更得，暮云回首雪峰西。
览徐养斋见怀毛古庵及小子之作存没感怀和韵
作者：唐顺之
朝代：明

早岁曾陪履杖游，遥思墓木已三秋。美人去后空闻笛，芳草归时独倚楼。世上玉颜还易老，山中石髓杳难求。却惭司马频相许，拟向清湖共钓舟。
詹府燕集奉和上宰松皋公三首
作者：唐顺之
朝代：明

祥光虹渚应玄苍，喜溢仙曹荐羽觞。匕鬯万年征子圣，股肱一德见臣良。袖携香雾东华上，履曳星辰北斗旁。共说疑丞归大老，竞将礼乐赞灵昌。御苑先春万木苍，宫云袅袅度琼觞。鹓班并引金貂贵，鸿羽全收玉署良。分日传经清禁里，罢朝起草紫宸旁。恩波忝窃安能报，愿祝千秋宝历昌。玉津晴望郁苍苍，环佩初临试紫觞。并向凤池开胜会，早从麟角识元良。衣冠迥出商岩上，雨露偏承幼海旁。自愧承华箴未就，谬将彤管奉明昌。
詹府燕集奉和上宰松皋公三首·其一
作者：唐顺之
朝代：明

祥光虹渚应玄苍，喜溢仙曹荐羽觞。匕鬯万年征子圣，股肱一德见臣良。袖携香雾东华上，履曳星辰北斗旁。共说疑丞归大老，竞将礼乐赞灵昌。
詹府燕集奉和上宰松皋公三首·其三
作者：唐顺之
朝代：明

玉津晴望郁苍苍，环佩初临试紫觞。并向凤池开胜会，早从麟角识元良。衣冠迥出商岩上，雨露偏承幼海旁。自愧承华箴未就，谬将彤管奉明昌。
詹府燕集奉和上宰松皋公三首·其二
作者：唐顺之
朝代：明

御苑先春万木苍，宫云袅袅度琼觞。鹓班并引金貂贵，鸿羽全收玉署良。分日传经清禁里，罢朝起草紫宸旁。恩波忝窃安能报，愿祝千秋宝历昌。
读东坡诗戏作
作者：唐顺之
朝代：明

公诗句句写胸臆，一滴冰成大海翻。方皋牝牡无定相，曼倩滑稽有至言。扫除李杜刍狗语，出入鬼神傀儡门。异代或疑后身在，告终此地招其魂。
读王遵岩所为拙集序文自嘲四首
作者：唐顺之
朝代：明

嘐嘐妄意空千载，没没安能盖一乡。江东若问如卿比，车载还应更斗量。文章未出风土外，人品犹缠习气中。只可清狂惯吴语，却令识字笑吴蒙。札也能轻千乘国，道□无能早□讥。三十年来持戒意，于今四十已知非。力希颜氏何能望，窃比言游未敢安。老大渐知亲洒扫，试将妙用此中参。
读王遵岩所为拙集序文自嘲四首·其一
作者：唐顺之
朝代：明

嘐嘐妄意空千载，没没安能盖一乡。江东若问如卿比，车载还应更斗量。
读王遵岩所为拙集序文自嘲四首·其三
作者：唐顺之
朝代：明

札也能轻千乘国，道□无能早□讥。三十年来持戒意，于今四十已知非。
读王遵岩所为拙集序文自嘲四首·其二
作者：唐顺之
朝代：明

文章未出风土外，人品犹缠习气中。只可清狂惯吴语，却令识字笑吴蒙。
读王遵岩所为拙集序文自嘲四首·其四
作者：唐顺之
朝代：明

力希颜氏何能望，窃比言游未敢安。老大渐知亲洒扫，试将妙用此中参。
谒夷齐庙
作者：唐顺之
朝代：明

为仰风流百世希，长歌招隐坐渔矶。昔人何处群麋鹿，此地深秋尚蕨薇。征诛揖逊有今古，饿显禄隐无是非。但使斯人皆可侣，不妨到处坐朝衣。
谒夷齐庙二首
作者：唐顺之
朝代：明

未访箕山冢，来经孤竹墟。精光犹日月，冠冕肯泥涂。国合归中子，心元避独夫。千年北海辙，还见盍归乎。归周仍避纣，渭叟况同襟。叩马何饶舌，采嶶还苦吟。当年谏武意，昔日事殷心。生死知音在，明夷用独深。
谒夷齐庙二首·其一
作者：唐顺之
朝代：明

未访箕山冢，来经孤竹墟。精光犹日月，冠冕肯泥涂。国合归中子，心元避独夫。千年北海辙，还见盍归乎。
谒夷齐庙二首·其二
作者：唐顺之
朝代：明

归周仍避纣，渭叟况同襟。叩马何饶舌，采嶶还苦吟。当年谏武意，昔日事殷心。生死知音在，明夷用独深。
谒文敏杨太师墓次江提学韵
作者：唐顺之
朝代：明

野狐三度扈王师，诸将从公受指麾。赐解御裘冬觉暖，诏裁密旨夜常随。前筹不数貔貅力，末命仍归喉舌司。万里回銮惊驾晏，军中未有一人知。
谢病赠别高参政子业
作者：唐顺之
朝代：明

逝将归旧林，复此别知音。绾鱼惭分薄，解剑感交深。目送三河使，身分十亩吟。从兹一相失，长叹隔飞沉。
贺金翁夫妇双寿诗翁举人子韶庠生子声之父也
作者：唐顺之
朝代：明

金家兄弟早空群，倚马便作万言文。玉树辉辉照前后，弱冠英名在人口。黉舍同游愧我先，相见每称吾小友。曾遌而翁好避諠，隐身西郭如乡村。一生爱诵远公偈，累岁不识县令门。夫妇齐年人共羡，九月开筵对归雁。请看二子接翅飞，好将文绣作斑衣。
贺陈吏部父母荣赠二首
作者：唐顺之
朝代：明

岁月生涯短，诗书世泽长。今看墓木拱，犹自被恩光。翠鸐裁新服，丹沙驻旧容。为问天书宠，何如石窌封。
贺陈吏部父母荣赠二首·其一
作者：唐顺之
朝代：明

岁月生涯短，诗书世泽长。今看墓木拱，犹自被恩光。
贺陈吏部父母荣赠二首·其二
作者：唐顺之
朝代：明

翠鸐裁新服，丹沙驻旧容。为问天书宠，何如石窌封。
赠丹阳汤孺人寿诗
作者：唐顺之
朝代：明

少年为妇舅姑前，及见黄门正拜官。乔木门前经几世，曾孙膝下且胜冠。中厨列鼎堪调膳，永夜真心忆和丸。闻道仙郎拜嘉庆，沾恩新自五云端。
赠仪真沙君
作者：唐顺之
朝代：明

葭菼苍苍水国秋，高楼明月古杨州。二十四桥云雾里，看君骑鹤上天游。
赠俞虚江参将三首
作者：唐顺之
朝代：明

将军意气敻无伦，感激宁辞血战频。手搏鬼夷尝百种，身悬鲸海历三春。扫空巢穴多深夜，夺得艅艎数人。此日渠魁当授首，策勋早见上麒麟。¤
赠俞虚江参将三首
作者：唐顺之
朝代：明

绝岛诸蛮次第芟，中宵蓐食理征衫。舱通木井三年水，樯转铜乌万里帆。军斗稀鸣人莫犯，身衣常解士争衔。功成他日谁能颂，海上磨厓大字嵌。
赠冯午山提学
作者：唐顺之
朝代：明

吴俗今应变，楚材昔共闻。试看铸人术，岂尚雕虫文。骢马回江树，弦歌散海云。史书征德化，更是一冯君。
赠别义兴林尹迁官
作者：唐顺之
朝代：明

移家本为采山薇，茂宰风流更可依。满径蓬蒿频问讯，开尊竹石几忘归。高才岂得淹黄绶，野性惟甘卧薜衣。今日河梁送君后，柴关车马又应稀。
赠南都莫工部子良夏至斋宿署中
作者：唐顺之
朝代：明
体裁：七言律诗

万乘亲郊幸北宫，千官斋祓两都同。灵光正想泥封上，清梦遥依辇路通。烟散玉炉知昼永，星分银烛坐宵中。闻君已就汾阴赋，犹向周南叹不逢。
赠史君渔沙号
作者：唐顺之
朝代：明

问君何处挂渔蓑，予亦垂纶坐绿波。他日相逢应一笑，不知若个得鱼多。
赠吴宾湖
作者：唐顺之
朝代：明

幽栖谢俗客，相对只清湖。野服裁芳芰，时蔬剪绿蒲。行吟向渔父，着论仳潜夫。前洲双白鸟，识得主人无。
赠吴山人归自京师
作者：唐顺之
朝代：明

山人不解机心事，早岁藏珍学鹿门。住傍岩崖惟四壁，赋成金石几千言。偶游卿相多悬榻，归去蓬蒿正满园。京洛岂无知己在，看君终是厌烦喧。
赠天宁寺僧八十
作者：唐顺之
朝代：明

化城东畔驻三乘，祝发从师记昔曾。频着袈裟迎上客，自分斋饭与游僧。谈经几夜窗飞雨，削杖先年手种藤。因笑马鸣身巳老，欲凭弟子为传灯。
赠宜兴张医二首
作者：唐顺之
朝代：明

翛然一逸民，山郭往来频。乞药从贫士，传方自异人。草间收伏菟，涧畔煮香莼。叹息市中客，谁知百岁身。生长白云岩，仙书宿所探。千金方不惜，百草味俱谙。采药行山外，藏身住市南。独抱文园病，逢君试一谈。
赠宜兴张医二首·其一
作者：唐顺之
朝代：明

翛然一逸民，山郭往来频。乞药从贫士，传方自异人。草间收伏菟，涧畔煮香莼。叹息市中客，谁知百岁身。
赠宜兴张医二首·其二
作者：唐顺之
朝代：明

生长白云岩，仙书宿所探。千金方不惜，百草味俱谙。采药行山外，藏身住市南。独抱文园病，逢君试一谈。
赠宜兴王丞次韵
作者：唐顺之
朝代：明

官粟还能五斗无，年来只是忆樵渔。道知战胜臞犹在，诗为身穷思独殊。耕稼吾非徐孺子，才华尔亦阮元瑜。他年更向龙门隐，为念江皋一腐儒。
赠宜兴闵翁八十寿诗
作者：唐顺之
朝代：明

古貌翛然山泽臞，力田还是汉人余。久谙泛胜齐民术，闲读周侯风土书。桑榆暧暧随行径，弟子欣欣与燕居。驷马从来足忧患，羡君身世更何如。
赠山阴陈千户病卧毗陵三首
作者：唐顺之
朝代：明

问子来何处，云从剡水阴。越吟多病客，吴语故乡心。尺牍人争羡，一言余所钦。由来绝弦意，今日为知音。到处能惊座，知君是姓陈。小言工作赋，大隐不违亲。倒箧酬寒士，投书绝贵人。吾将从汝去，共醉若耶春。高牙将门子，何事老蓬蒿。坦荡从吾好，浮沉任所遭。行穷五名岳，家住一渔舠。尚觉雄心在，逢人脱宝刀。
赠山阴陈千户病卧毗陵三首·其一
作者：唐顺之
朝代：明

问子来何处，云从剡水阴。越吟多病客，吴语故乡心。尺牍人争羡，一言余所钦。由来绝弦意，今日为知音。
赠山阴陈千户病卧毗陵三首·其三
作者：唐顺之
朝代：明

高牙将门子，何事老蓬蒿。坦荡从吾好，浮沉任所遭。行穷五名岳，家住一渔舠。尚觉雄心在，逢人脱宝刀。
赠山阴陈千户病卧毗陵三首·其二
作者：唐顺之
朝代：明

到处能惊座，知君是姓陈。小言工作赋，大隐不违亲。倒箧酬寒士，投书绝贵人。吾将从汝去，共醉若耶春。
赠庵中老僧僧解相人术少尝游历江南晚归庵中
作者：唐顺之
朝代：明

早从祝发事栖岩，为礼名师每向南。业净六根成慧眼，身无一物寄茅庵。厨边引涧宁须汲，松下翻经几到龛。若使焚香能证道，前身应说是香严。
赠庵中老僧僧解相人术少尝游历江南晚归庵中
作者：唐顺之
朝代：明

早从祝发事栖岩，为礼名师每向南。业净六根成慧眼，身无一物寄茆庵。厨边引涧宁须汲，松下翻经几到龛。若使焚香能证道，前身应说是香严。
赠张地官督赋江南
作者：唐顺之
朝代：明

皇家财赋重江淮，浮济逾河岁岁来。岂谓司农方告匮，故烦节使远相催。舳舻接水通千里，齿革盈筐备五材。民力东南已如此，因君一为献兰台。
赠张赣州致仕还吴次达夫韵
作者：唐顺之
朝代：明

田园旧在海东头，海上新归张翰舟。种菊不辞三径晚，采莼将及五湖秋。人情历尽惟看奕，世事忘来独好楼。剩有著书心尚在，知君原不为穷愁。
赠张通政
作者：唐顺之
朝代：明

五湖舟楫是家居，箧里惟携老氏书。几日陆沉门下省，一生心迹海东渔。宾常满座嫌犹少，行不赍粮任所如。阳羡山灵相望久，独能无意命巾车。
赠徐学琴六十大复之父
作者：唐顺之
朝代：明

改岁周正月，推年绛老人。山田新刈秫，茅屋久藏珍。白雪弦中意，青衫物外身。赢金亦何羡，有子不为贫。
赠徐爱杏山人诗有序
作者：唐顺之
朝代：明

一卷禁方谁与传，双童捣药经几年。园中种杏今多少，疑尔前身是董仙。
赠春岩王尹朝京
作者：唐顺之
朝代：明

赤县神明宰，如君最少年。无言似桃李，有志笑鹰鹯。得暇即开卷，长贫不受钱。此行人共羡，名在御屏前。
赠曹星士一江号
作者：唐顺之
朝代：明

春雨兰陵江草生，江流恰与道心清。门前车马日来往，闲坐江城说子平。
赠江阴陈君
作者：唐顺之
朝代：明

幽栖选地傍江濆，高士风流宿所闻。身着薜衣称隐吏，园多橘树比封君。琴尊不厌丘中赏，鱼鸟堪为物外群。怖尔眉间多道气，年来曾读五千文。
赠熊南沙郡倅入贺万寿节三首
作者：唐顺之
朝代：明

去去朝元使，先年汉署郎。遥将华封祝，再惹御炉香。近侍陈鸿宝，仙人捧御床。试看旧朋辈，多在弭貂行。画省何年别，频惊江上枫。因兹万国会，还向五云宫。恩承天语润，班许近臣同。自信真心在，羞言藉子公。一朝辞宠辱，终岁事沉冥。只可群麋鹿，那能出户庭。北胡频候月，南纪正占星。长策须君辈，将何献帝庭。
赠熊南沙郡倅入贺万寿节三首·其一
作者：唐顺之
朝代：明

去去朝元使，先年汉署郎。遥将华封祝，再惹御炉香。近侍陈鸿宝，仙人捧御床。试看旧朋辈，多在弭貂行。
赠熊南沙郡倅入贺万寿节三首·其三
作者：唐顺之
朝代：明

一朝辞宠辱，终岁事沉冥。只可群麋鹿，那能出户庭。北胡频候月，南纪正占星。长策须君辈，将何献帝庭。
赠熊南沙郡倅入贺万寿节三首·其二
作者：唐顺之
朝代：明

画省何年别，频惊江上枫。因兹万国会，还向五云宫。恩承天语润，班许近臣同。自信真心在，羞言藉子公。
赠王君五十岁
作者：唐顺之
朝代：明

君家城市里，终岁常闭关。青松白石满庭内，不许俗人相往还。看君本是山泽臞，年来战胜身亦肥。但道庞公堪自老，何须蘧瑗更知非。
赠王和尚住善卷
作者：唐顺之
朝代：明

偃柏垂萝古洞春，上人飞锡此何因。非关福地寻仙侣，自向青山认法身。
赠王山人
作者：唐顺之
朝代：明

自笑久磷缁，还真已是迟。偶寻赤松子，更结白云期。短褐身将老，微言世莫知。吾生同智北，从此问无为。
赠王思东号王君祖为中舍
作者：唐顺之
朝代：明

以兹百年感，东望一欷歔。氏族王孙后，弓裘世泽余。时攀皋上树，独对斋中书。尚说传奇字，知君辩鲁鱼。
赠王潼谷出守保定
作者：唐顺之
朝代：明

王尊仍出守，跃马上金台。共说股肱郡，须凭锁钥才。雄兵六蕃拥，天险一关开。不为长城寄，谁令高盖来。
赠督府张半洲兼柬周中丞石崖四首
作者：唐顺之
朝代：明

威名昔日动南荒，斧钺重分定海疆。八镇大臣承节制，六千君子备戎行。若营内险无如海，但练沙兵略用狼。师老寇深为日久，伫看石画一更张。壮猷元老旧文儒，羽戚雍容礼乐余。吴起援枹休进剑，韦卿对垒只肩舆。抚士严冬挟重纩，屏人半夜草阴符。复道降人为我用，三吴深雪正擒俘。无知丑虏恣炰虓，谁识元戎庙略饶。七策谋臣陪后乘，三镖蛮骑护前茅。计藏处女深坚壁，势激惊雷迅捣巢。民夷连结祸未已，上计由来是伐交。插羽飞书入建章，帝亲推毂任才良。东南大略输公墐，尊俎奇谋仗子房。人家半是焚烧后，禾黍又成荆棘场。为将先须固根本，诸公深计在民疮。
赠督府张半洲兼柬周中丞石崖四首·其一
作者：唐顺之
朝代：明
体裁：七言律诗

威名昔日动南荒，斧钺重分定海疆。八镇大臣承节制，六千君子备戎行。若营内险无如海，但练沙兵略用狼。师老寇深为日久，伫看石画一更张。
赠督府张半洲兼柬周中丞石崖四首·其三
作者：唐顺之
朝代：明

无知丑虏恣炰虓，谁识元戎庙略饶。七策谋臣陪后乘，三镖蛮骑护前茅。计藏处女深坚壁，势激惊雷迅捣巢。民夷连结祸未已，上计由来是伐交。
赠督府张半洲兼柬周中丞石崖四首·其二
作者：唐顺之
朝代：明

壮猷元老旧文儒，羽戚雍容礼乐余。吴起援枹休进剑，韦卿对垒只肩舆。抚士严冬挟重纩，屏人半夜草阴符。复道降人为我用，三吴深雪正擒俘。
赠督府张半洲兼柬周中丞石崖四首·其四
作者：唐顺之
朝代：明

插羽飞书入建章，帝亲推毂任才良。东南大略输公墐，尊俎奇谋仗子房。人家半是焚烧后，禾黍又成荆棘场。为将先须固根本，诸公深计在民疮。
赠蒋璞山封君
作者：唐顺之
朝代：明

早游乡校已知名，曾与宾兴听鹿鸣。修行明经为博士，夏弦春诵课诸生。官无鼎食千钟愿，老有乡国十亩情。更笑嬴金何所用，仙郎作吏比冰清。
赠袁御医芳洲
作者：唐顺之
朝代：明

家本东南海上村，翻因避世向金门。熊经自信窥真诀，鸿宝还将献至尊。鸣佩偶随供奉侣，下帘长对道家言。山人不厌少生事，种橘年来满故园。
赠许太宰
作者：唐顺之
朝代：明

卿家勋贵似诸袁，两世三登八座尊。接席貂蝉开甲第，成阴桃李在公门。身延白屋频推哺，官借青宫独拜恩。天子行将问黄发，老臣何以赞嘉言。
赠郡倅纲运
作者：唐顺之
朝代：明

之子从王事，秋江晓问津。泛舟千里役，行箧一官贫。淮海雄畿服，瑶琨贡国珍。圣明如有问，正可绘流民。
赠都督万鹿园二首次思节韵
作者：唐顺之
朝代：明

几年枯寂学全真，一握兵机运鬼神。骄养义儿皆判死，灰心禅客亦投身。独承利镞生如剩，遍散黄金家益贫。直欲填桥跨沧海，先声万里走波臣。¤
赠都督万鹿园四首次思节韵
作者：唐顺之
朝代：明

几年枯寂学全真，一握兵机运鬼神。骄养义儿皆判死，灰心禅客亦投身。独承利镞生如剩，遍散黄金家益贫。直欲填桥跨沧海，先声万里走波臣。暂脱荷衣事鼓鼙，从军亦复有新诗。犯难甘为智士笑，还山肯顾道人期。申胥自信知天定，李广何心计数奇。尊伦运筹今巳就，潢池跳跃欲奚为。许国谁能似尔真，每忧时变几伤神。试看养乱偷生□，共是腰金拖玉身。杼轴千家愁命尽，转输万里叹师贫。饥馑干戈今并急，谟谋全仰二三臣。寒宵清啸杂征鼙，抚剑刘琨本善诗。开幕待降收死力，隔江遣谍刻还期。功须因败番成巧，算恰当机不见奇。长子帅师今在尔，道傍筑室莫轻为。
赠都督万鹿园四首次思节韵·其一
作者：唐顺之
朝代：明

几年枯寂学全真，一握兵机运鬼神。骄养义儿皆判死，灰心禅客亦投身。独承利镞生如剩，遍散黄金家益贫。直欲填桥跨沧海，先声万里走波臣。
赠都督万鹿园四首次思节韵·其三
作者：唐顺之
朝代：明

许国谁能似尔真，每忧时变几伤神。试看养乱偷生□，共是腰金拖玉身。杼轴千家愁命尽，转输万里叹师贫。饥馑干戈今并急，谟谋全仰二三臣。
赠都督万鹿园四首次思节韵·其二
作者：唐顺之
朝代：明

暂脱荷衣事鼓鼙，从军亦复有新诗。犯难甘为智士笑，还山肯顾道人期。申胥自信知天定，李广何心计数奇。尊伦运筹今巳就，潢池跳跃欲奚为。
赠都督万鹿园四首次思节韵·其四
作者：唐顺之
朝代：明

寒宵清啸杂征鼙，抚剑刘琨本善诗。开幕待降收死力，隔江遣谍刻还期。功须因败番成巧，算恰当机不见奇。长子帅师今在尔，道傍筑室莫轻为。
赠陈佥事约之生日
作者：唐顺之
朝代：明

青春绣服俨神仙，早岁为郎霄汉边。问齿方知散骑后，论才已是洛阳前。官迁柏府多推望，经绝韦编不待年。衰病无能真自弃，慢将犬马愧君先。
赠黄子晦
作者：唐顺之
朝代：明

黉舍相逢忆聚星，予惭入室尔趋庭。子长能继先人业，王吉曾承博士经。万里风烟还命驾，廿年踪迹已如萍。衰颜重感青衿日，一笑尊前喜愧并。
赴官扬州与左妹夫两弟鹤儿白婿登金山坐禅房一首
作者：唐顺之
朝代：明

衰颜久欲寄名山，江国征师几往还。隔水空知恋桑梓，纡筹岂足静夷蛮。淮天鹤唳军声壮，海戍乌栖战舸闲。纵是维扬迎师急，道人且坐白云关。
赵州怀古
作者：唐顺之
朝代：明

千秋霸业消沈尽，风俗犹传赵武灵。市上美人挥锦瑟，场中侠客舞青萍。雁门北去通沙碛，鸟道西来入井陉。欲向平原访公子，萧萧宾馆户长扃。
赵州怀古
作者：唐顺之
朝代：明

千秋霸业消沉尽，风俗犹传赵武灵。市上美人挥锦瑟，场中侠客舞青萍。雁门北去通沙碛，鸟道西来入井陉。欲向平原访公子，萧萧宾馆户长扃。
载迭前韵二首赠莲渠
作者：唐顺之
朝代：明

十年不入市，一饮复何愁。秘箓时堪展，华簪久已投。只有归田赋，钿无问舍谋。营营怜俗子，得失尽成忧。字许门生问，诗从海上求。养真人伴鹤，寄傲屋如舟。得丧惊蕉梦，荣华觉梗浮。邑中有耆旧，应使俗回偷。
载迭前韵二首赠莲渠·其一
作者：唐顺之
朝代：明

十年不入市，一饮复何愁。秘箓时堪展，华簪久已投。只有归田赋，钿无问舍谋。营营怜俗子，得失尽成忧。
载迭前韵二首赠莲渠·其二
作者：唐顺之
朝代：明

字许门生问，诗从海上求。养真人伴鹤，寄傲屋如舟。得丧惊蕉梦，荣华觉梗浮。邑中有耆旧，应使俗回偷。
过清溪庄值主人不在
作者：唐顺之
朝代：明

岸岸夹丛竹，清溪几许深。君从城市隐，余向碧山寻。翳翳孤村景，刁刁众木吟。还看题壁字，想见闭关心。
迎仙馆
作者：唐顺之
朝代：明

空斋寂无人，草木自森蔚。不因羽客游，安得有云气。
还姜白二子衣
作者：唐顺之
朝代：明

试整戎装出汉宫，解衣何意故人同。野容聊免披颠倒，命服堪将衬黝葱。孔阳为映朱旗色，稍敝因经紫塞风。今日还君箧笥里，依然摇曳禁垣中。
送人上陵作
作者：唐顺之
朝代：明

玉园霜露向秋澄，节序初临祀事兴。恭将圭壁朝群帝，遥奉馨香荐五陵。祠坛眇眇神光下，路寝荧荧燎火升。宣室于今敦孝感，还归早慰圣情凝。
送人赴真定幕
作者：唐顺之
朝代：明

幕下绣鞍来，滹沱冰未开。股肱称大郡，帷幄选名才。雁起分秦塞，雀栖辨魏台。云山自可乐，况得庾公陪。
送何学官往金坛
作者：唐顺之
朝代：明

近来称艺苑，大率数江南。作师君不忝，问俗我能谙。家擅灵蛇宝，人驰白马谈。彬彬诸士子，莫是出于蓝。
送冯子声赴试
作者：唐顺之
朝代：明

与君砚席辱周旋，义理蚕丝每共研。颖悟最居德祖后，声名愧出照邻前。身同槁木甘吾隐，赋就凌云羡尔贤。莫道孙弘曾不遇，汉庭推毂在兹年。
送周云卿之任通山
作者：唐顺之
朝代：明

湖南此去意何如，绿浦清枫万里余。地僻且看衡岳雁，官贫岂食武昌鱼。千家凿井分江水，几处开田傍石渠。由来抚字惟良牧，天子他年有赐书。
送孔上公助祭太学归阙里时赐衮衣一袭
作者：唐顺之
朝代：明

国喜嘉宾至，人攀上客行。来观周室礼，去入鲁王城。新衮山龙炫，余堂金石鸣。圣朝稽古意，待尔示诸生。
送张学士归蜀省亲
作者：唐顺之
朝代：明

曳履暂违金马署，承欢遥入锦官城。欲从狄相云间望，却向王阳道上行。旌转层峰朝雨色，舟回极浦夜猿声。到家已是初冬候，闻道林中笋又生。
送彭府倅进贺圣节表
作者：唐顺之
朝代：明

曾叨执戟侍枫宸，犹记呼嵩拜舞辰。献寿频将金镜拂，入班许睹玉颜真。自怜拙疾辞明主，因卧丘园作外臣。今日送君何所道，祝尧长比华封人。
送施贡士子羽南行
作者：唐顺之
朝代：明

何用相逢歌莫疑，感君落魄不胜悲。长鸣自许骅骝并，高志宁求燕雀知。巳道群公能倒屣，也应天子幸同时。金陵楼阁秋云里，肃肃遥瞻鸿渐仪。
送曹子泰自大理出守漳郡
作者：唐顺之
朝代：明

兵戈南徼方多事，佩印特烦良牧来。于公治狱元无枉，孟绰持廉也有才。山税积荒劳抚字，海氓负险费招徕。要使经营收异绩，未宜拘谫按常裁。
送朱建阳
作者：唐顺之
朝代：明

故人三十北上书，行到蓟门曾弃繻。故人今去蓟门道，双绶垂腰一何好。道旁桃李烂春晴，可怜仙令看花行。殷勤斗酒与君别，落花片片如飞雪。昨岁春花满蓟门，垂杨陌上始逢君。偶然倾盖输情素，交欢每会披云雾。春来春去脦几时，聚散匆匆各自知。把袂追攀情未已，为问闽中几千里。武夷之山天下奇，翠壁丹崖共蔽亏。可但王乔多道气，应传潘岳有新诗。
送李推官赴高州
作者：唐顺之
朝代：明

天子念南陲，君才况抱奇。秪将经饰律，不以吏为师。贾客多踰海，居人半杂夷。虽言持汉法，谣俗自须知。
送李文与赴河南郡倅任
作者：唐顺之
朝代：明

去谒河南尹，期收幕下勋。地当分陕处，官是古参军。闲就繁台宴，晴瞻嵩岳云。诸公谁不爱，怒喜定随君。
送杨训导擢曹州掌教二首
作者：唐顺之
朝代：明

传魁之世久知名，君作师儒更有声。巳道江东桃李遍，春风还被鲁诸生。皋比几岁卧江城，绛帐谈经复此行。广文不厌青毡冷，京兆犹传白雪声。
送杨训导擢曹州掌教二首·其一
作者：唐顺之
朝代：明

传魁之世久知名，君作师儒更有声。巳道江东桃李遍，春风还被鲁诸生。
送杨训导擢曹州掌教二首·其二
作者：唐顺之
朝代：明

皋比几岁卧江城，绛帐谈经复此行。广文不厌青毡冷，京兆犹传白雪声。
送林宜兴迁官南部
作者：唐顺之
朝代：明

移家偶爱山中静，地主何烦重相敬。吾生耻学茂陵郎，如君岂是临卬令。谁言陋巷不容车，劳君拥盖常造庐。谁言簿书日纷纠，劳君为我频置酒。五月清溪暑气微，淹留竹里共忘归。乍看朝霞初冒岭，忽惊夕露欲沾衣。清才自合翻飞早，一朝西上金陵道。请君别后数寄书，山中相识日应少。
送樊医归南昌
作者：唐顺之
朝代：明

山人自小爱游方，尚说怀归意不忘。别友因留隔岁药，还家试解百金装。澄江尽处闻乡语，暮雪深时到草堂。愿尔常如秋后雁，一年好是一来翔。
送樊大夫会朝长至
作者：唐顺之
朝代：明

中宵缇室吹葭管，候晓玄堂驾铁骖。天子迎阳疏玉户，群方献寿拜金函。预占黄道卿云见，渐觉朱城淑气含。拟欲从君观盛典，使星犹自滞周南。
送沈君守宁波
作者：唐顺之
朝代：明

五马去䟃？，孤城积水含。地收蚶蛤税，人与龙蛇参。夷贡珠频入，仙书穴可探。清贫君已惯，海味不须甘。
送沈君守宁波
作者：唐顺之
朝代：明
体裁：五言律诗

五马去䟃�，孤城积水含。地收蚶蛤税，人与龙蛇参。夷贡珠频入，仙书穴可探。清贫君已惯，海味不须甘。
送焦提学往贵州
作者：唐顺之
朝代：明

书生非法吏，犹跨五花骢。山徭迎汉使，海国被王风。俎豆夷酋识，侏离译语通。尔乡有名宦，好去学文翁。
送王侍读赴南都
作者：唐顺之
朝代：明

玉堂学士赋南征，跃马鸣驺出上京。奉诏明光新佩印，校书天禄早知名。石头城下春流满，白鹭洲边芳草生。此去周南异留滞，看君到处即蓬瀛。
送王生归蜀
作者：唐顺之
朝代：明

明经夕不贱，嗟子倦游归。只解攀鳞易，何言献壁非。路难装欲尽，客久鬓将稀。狗监谁相荐，成都一布衣。
送王翰林浙江兵备副使
作者：唐顺之
朝代：明

同时词客不如君，一剑还将静海濆。鸡舌旧从香署吏，虎符新领伏波军。帆樯万里输鲛织，楼阁三秋吐蜃云。自笑冯郎将白首，欲从幕下策奇勋。
送王舍人往昆山为顾相公营墓
作者：唐顺之
朝代：明

明主敦耆老，藏山借宠恩。使臣出左掖，秘器给东园。旧路吴中树，新碑海上原。平津众宾客，试问几人存。
送王良医往岷府
作者：唐顺之
朝代：明

献方曾待诏，何事向江干。帝侧无人荐，王门且自安。青枫连远道，白首寄微官。莫惜囊中秘，淮南欲合丹。
送白尉往湖州
作者：唐顺之
朝代：明
体裁：五言律诗

君家太湖北，作吏太湖南。驿路鸡鸣近，山城树影含。万川疏沃野，百室竞春蚕。幸此犹吾土，微官也自堪。
送真州蒋生至宜兴亲迎归
作者：唐顺之
朝代：明

相门甥馆得才郎，文藻翩翩貌复扬。十年久着鸣金赋，一笑今游射雉场。江南江北路非远，几月辞家犹未返。他乡芳草自相留，今夕佳期未为晚。归去春洲涨绿涛，满川桃李送兰桡。若使长江作天汉，应言仙女度星桥。
送程翰林松溪谪居朝阳四首
作者：唐顺之
朝代：明

窈窕玉堂仙，漂零瘴海边。烟花违北署，鸿雁隔南天。水暗疑藏鳄，峰高欲跕鸢。应闻前席召，谁道去经年。天连穷发国，地近卜鸡乡。禁阙心偏绕，关河望转长。翻飞看凤隐，消歇怨兰芳。此路饶荆棘，思君欲断肠。朝阳何所似，云水日氤氲。白昼鲛珠落，青天蜃阁分。山魈迎客旆，海若识人文。潇洒韩祠竹，清风今到君。南溟君泛棹，北地我驱车。忽作分飞鸟，深惭比目鱼。啼猿三下泪，明月两离居。岭外梅花发，逢人早寄书。
送程翰林松溪谪居朝阳四首·其一
作者：唐顺之
朝代：明

窈窕玉堂仙，漂零瘴海边。烟花违北署，鸿雁隔南天。水暗疑藏鳄，峰高欲跕鸢。应闻前席召，谁道去经年。
送程翰林松溪谪居朝阳四首·其三
作者：唐顺之
朝代：明

朝阳何所似，云水日氤氲。白昼鲛珠落，青天蜃阁分。山魈迎客旆，海若识人文。潇洒韩祠竹，清风今到君。
送程翰林松溪谪居朝阳四首·其二
作者：唐顺之
朝代：明

天连穷发国，地近卜鸡乡。禁阙心偏绕，关河望转长。翻飞看凤隐，消歇怨兰芳。此路饶荆棘，思君欲断肠。
送程翰林松溪谪居朝阳四首·其四
作者：唐顺之
朝代：明

南溟君泛棹，北地我驱车。忽作分飞鸟，深惭比目鱼。啼猿三下泪，明月两离居。岭外梅花发，逢人早寄书。
送胡主事榷税荆州
作者：唐顺之
朝代：明

南州饶齿革，此去岂徒然。言征山海赋，用助水衡钱。井邑千金市，江门百丈船。锥刀未可算，宽大见君贤。
送莆田方生自宜兴归应试
作者：唐顺之
朝代：明

闻君诵诗满三百，十年茖魄常自惜。书生只是数多奇，俗子空嘲玄尚白。那能环堵事穷愁，乘兴飘然赋远游。荆溪山水清且美，屡月贪欢犹未休。荆溪茂宰君妻弟，思君不谓君能至。山坳水曲日追随，相对浑忘乡土异。君不见荆人刖足售良玉，好丑由来随世俗。期君此亵十扬眉，一战能亡三败辱。
送莫子良擢举东归
作者：唐顺之
朝代：明

汉庭方贵少，羡尔早翻飞。始应公车召，旋闻驷马归。冲星看剑气，逼岁换貂衣。想到还家日，闺中为下机。
送董两峰应举
作者：唐顺之
朝代：明

小年同砚席，惜别自依依。此日献书去，何时负弩归。亦知予偃蹇，不共尔翻飞。为报吾翁道，于今战胜肥。
送蒋尉赴金华
作者：唐顺之
朝代：明

分野应星躔，金华婺女边。微官君勿叹，福地古来传。洞有成羊石，山多酿酒泉。即令不好饮，犹得学神仙。
送蒋藩幕赴闽中
作者：唐顺之
朝代：明

结束千金剑，辛勤万里游。诸侯门下客，才子幕中筹。风岛鲸波涌，寒城蜃气收。自公多暇日，望海几登楼。
送褚生滔赴试
作者：唐顺之
朝代：明

久撤皋比绝来往，褚生时复疑柴门。文有波澜堪得髓，座无笙管只清言。客心落叶秋江绕，别思平芜夕鸟翻。此去期君战胜后，归来正对菊花尊。
送诸从游应试二首
作者：唐顺之
朝代：明

一壑谋身世所疏，几人相伴此闲居。月悬山馆谈经处，雪压林皋宴坐余。向来衣钵吾将付，先辈文章子孰如。亦知雅志轻青紫，好及明时早上书。几年山泽共淹留，今日公车且见求。杨柳扁舟吴苑夕，梧桐双阙汉京秋。清时元不弃寒士，白壁谁将笑暗投。都下逢人说论语，莫言师授是张侯。
送诸从游应试二首·其一
作者：唐顺之
朝代：明

一壑谋身世所疏，几人相伴此闲居。月悬山馆谈经处，雪压林皋宴坐余。向来衣钵吾将付，先辈文章子孰如。亦知雅志轻青紫，好及明时早上书。
送诸从游应试二首·其二
作者：唐顺之
朝代：明

几年山泽共淹留，今日公车且见求。杨柳扁舟吴苑夕，梧桐双阙汉京秋。清时元不弃寒士，白壁谁将笑暗投。都下逢人说论语，莫言师授是张侯。
送邹东郭掌南院
作者：唐顺之
朝代：明

最怜江左风流地，暂作周南太史公。通籍总称鸾掖吏，分曹独向凤台东。香携汉署沾新绶，花近秦淮瞰故宫。此去谈经门下客，几人相对坐春风。
送郭无锡擢南曹主事
作者：唐顺之
朝代：明

郭侯齐鲁推名士，暂屈清才绾县符。折狱一言惊老吏，洗心终岁比冰壶。南曹巳应郎官宿，东国常怀仙令凫。野老殷勤何以赠，益崇明德永嘉誉。
送陆舍人调辽府长史
作者：唐顺之
朝代：明

十载紫薇郎，长随玉辇傍。忽辞汉天子，去谒诸侯王。梦渚陪游猎，兰台佐羽觞。子虚今在楚，作赋有辉光。
送陈学官往福宁州
作者：唐顺之
朝代：明

陈生才亦奇，年少举宏词。自信五经笥，堪为一卷师。衣冠闽俗变，文字海人知。莫即伤淹滞，三鳣更不欺。
送陈贡士剌上思州
作者：唐顺之
朝代：明

陈生磊磊众所羡，十年不遇常弹剑。本期谈笑取公卿，岂意逡巡向州县。忆从少小负才华，飘飖逸思凌彩霞。谢眺诗篇差可拟，子云笔札焉足夸。终然献玉遭双刖，安事读书盈五车。朅来奔走长安陌，人世纷纷笑落魄。高歌白石无谁知，用尽黄金徒自惜。富贵浮云不可求，且复低眉从薄游。南望桂林云气深，瘴雨蛮烟多毒淫。不辞炎海千重路，试取冰壶一片心。
送项膳部迁之南行兼呈刘祠部
作者：唐顺之
朝代：明

春流弥弥碧波深，送远其如南浦心。魏阙几年叨结绶，江皋千里惜分襟。君游白下贪云卧，予滞金门笑陆沉。郎署故交如问讯，迩来惟有越人吟。
送高行人使琉球
作者：唐顺之
朝代：明

天王玉册颁三殿，汉使星槎下百蛮。鬼国至今通象贡，楼船何处度龙关。海迷南北惟凭日，云起蓬壶忽见山。壮志不愁经岁去，安流应是计程还。
送黄参政赴陕右
作者：唐顺之
朝代：明

黄子风流世绝伦，翩翩江海谪仙人。紫薇开府劳分陕，白马乘春远入秦。三辅烟花迎使节，五陵讷杰望行尘。丈夫得意应如此，谁笑蹉跎白发新。
送黄翠岩赴松江推官任
作者：唐顺之
朝代：明

君本儒家子，新诗更出奇。自宜金马署，暂拜爽鸠司。海国数鱼稻，桑田赋茧丝。南州饶土物，勉尔一无私。
鄱阳别方道人
作者：唐顺之
朝代：明

户庭不出已多年，千里随君意豁然。饮醉或歌还或泣，鬓蓬疑鬼又疑仙。讵知衰凤堪为笑，且学涂龟得自全。今日别离何足恨，终期共住白云巅。
酬徐养斋尚书见怀之作亦以少颂盛德并为扣关先容云耳二首
作者：唐顺之
朝代：明

卜居秪为谢尘缘，三尺绳床亦稳眠。纵是炎天非雪夜，终须乘兴到前川。柴门长日闭青山，薜荔衣裳冰雪颜。愧我未能分半榻，药囊书卷共消闲。
酬徐养斋尚书见怀之作亦以少颂盛德并为扣关先容云耳二首·其一
作者：唐顺之
朝代：明

卜居秪为谢尘缘，三尺绳床亦稳眠。纵是炎天非雪夜，终须乘兴到前川。
酬徐养斋尚书见怀之作亦以少颂盛德并为扣关先容云耳二首·其二
作者：唐顺之
朝代：明

柴门长日闭青山，薜荔衣裳冰雪颜。愧我未能分半榻，药囊书卷共消闲。
金台行
作者：唐顺之
朝代：明

君不见七雄割据势相均，得士者富失士贫。燕昭信义明日月，不惜千金买骏骨。郭卿谈笑吐深谋，海内贤豪竞驰突。就中乐生尤绝奇，按剑魏朝人岂知。一朝遇主同心腹，亲屈君王为推毂。指麾燕兵百余万，蹴踏齐城七十六。于今六合无并吞，寂寞古台空复存。少年未上麒麟阁，且学陆沉金马门。
金泽寺中寄松江友人
作者：唐顺之
朝代：明

澄湖昨夜雨初霁，骤觉春衫寒意多。远浦草青送归雁，夕阳潮上生微波。戏窥佛偈翻金字，静卧岩扉掩绿萝。伊人只在蒹葭外，独对清尊柰尔何。
钱心渔挽诗
作者：唐顺之
朝代：明

心渔先生不可见，尚忆吹箫卧草堂。垂纶老作江潭客，得姓元从吴越王。贫病一生心自足，云山千里兴难忘。更闻治命真堪纪，人世空矜石椁藏。
铜雀台二首·其一
作者：唐顺之
朝代：明

玉盌从兹閟，铜台空自寒。分香留故爱，同辇罢新欢。急管销魂易，轻丝续命难。何因作云雨，彷佛梦中看。
铜雀台二首·其一
作者：唐顺之
朝代：明
体裁：五言律诗

玉碗从兹閟，铜台空自寒。分香留故爱，同辇罢新欢。急管销魂易，轻丝续命难。何因作云雨，彷佛梦中看。
铜雀台二首·其二
作者：唐顺之
朝代：明

漠漠龙髯远，飘飘穗帐空。自怜妾薄命，不得奉君终。望幸非前日，栖灵是旧宫。翠襦沾薤露，锦瑟入松风。鸾镜时犹照，蛾眉岁不同。谁能更歌舞，心折望陵中。
铜雀台二首·其二
作者：唐顺之
朝代：明
体裁：五言排律

漠漠龙髯远，飘飘繐帐空。自怜妾薄命，不得奉君终。望幸非前日，栖灵是旧宫。翠襦沾薤露，锦瑟入松风。鸾镜时犹照，蛾眉岁不同。谁能更歌舞，心折望陵中。
银山寺说法台
作者：唐顺之
朝代：明

秋山面面翠屏回，孤石支撑说法台。想见高僧开口处，诸峰曾与点头来。
闻复官报寄京师友人
作者：唐顺之
朝代：明

姓名不复挂朝参，鱼鸟由来性所耽。箧里符经都已废，山中孳草渐能谙。疏狂自分三宜黜，懒病其如七不堪。深谢故人推毂意，莫将阳羡比终南。
闻石屋彭君置生棺有感为赋四诗
作者：唐顺之
朝代：明

青山结净因，回首迹俱陈。司马四壁宅，荣期百岁身。文牺幸知免，行蚁待相亲。试料还真后，谁为倚户人。隐几嗒然安，疑君是鹖冠。道书肘后系，人世镜中看。家本无千橘，生常卧一棺。不因兹下泪，任尔雍门弹。苦欲辞簪绂，归来掩故园。无过六百石，只对五千言。倚树看蜩化，逢人笑舌存。老龙且莫去，为我发狂论。吾与尔皆梦，相看一笑时。拘拘亦何恶，役役尚如斯。丛桂山中约，枯槎海上期。胡为更羁绁，有愧故人知。
闻石屋彭君置生棺有感为赋四诗·其一
作者：唐顺之
朝代：明

青山结净因，回首迹俱陈。司马四壁宅，荣期百岁身。文牺幸知免，行蚁待相亲。试料还真后，谁为倚户人。
闻石屋彭君置生棺有感为赋四诗·其三
作者：唐顺之
朝代：明

苦欲辞簪绂，归来掩故园。无过六百石，只对五千言。倚树看蜩化，逢人笑舌存。老龙且莫去，为我发狂论。
闻石屋彭君置生棺有感为赋四诗·其二
作者：唐顺之
朝代：明

隐几嗒然安，疑君是鹖冠。道书肘后系，人世镜中看。家本无千橘，生常卧一棺。不因兹下泪，任尔雍门弹。
闻石屋彭君置生棺有感为赋四诗·其四
作者：唐顺之
朝代：明

吾与尔皆梦，相看一笑时。拘拘亦何恶，役役尚如斯。丛桂山中约，枯槎海上期。胡为更羁绁，有愧故人知。
陈渡草堂
作者：唐顺之
朝代：明

皂衣非复汉庭郎，敝缊深冬卧草堂。贫薄不羞羸牜孛计，沉浮也逐斗鸡行。残书阁尽经旬病，异味尝来百草香。独愧顽心犹未化，十年学道几亡羊。
陈渡草堂二首
作者：唐顺之
朝代：明

皂衣非复汉庭郎，蔽缊深冬卧草堂。贫薄不羞畜牸计，沉浮也逐斗鸡行。残书阁尽经旬病，异味尝来百草香。独愧顽心犹未化，十年学道几亡羊。近市偏逢食有鱼，闭门不问出无车。牛衣聊自对妻子，蜡酒时将洽里闾。世网幸疏如野马，微名犹在愧山樗。亦知农圃真吾事，春至频翻种树书。
陈渡草堂二首·其一
作者：唐顺之
朝代：明

皂衣非复汉庭郎，蔽缊深冬卧草堂。贫薄不羞畜牸计，沉浮也逐斗鸡行。残书阁尽经旬病，异味尝来百草香。独愧顽心犹未化，十年学道几亡羊。
陈渡草堂二首·其二
作者：唐顺之
朝代：明

近市偏逢食有鱼，闭门不问出无车。牛衣聊自对妻子，蜡酒时将洽里闾。世网幸疏如野马，微名犹在愧山樗。亦知农圃真吾事，春至频翻种树书。
雨霁约孟有涯中丞游山孟先出郭追之不及
作者：唐顺之
朝代：明

碧宇阴霏敛，青林晓霁分。山中期共赏，野外复离群。即拟追飞盖，犹疑隔片云。行行思无限，寒叶落缤纷。
雪诗和苏韵十首
作者：唐顺之
朝代：明

阴风吹陇麦芽纤，岁尽玄冥令更严。园圃未春先缀蕊，乾坤如海欲生盐。不妨积处堪高卧，预想晴来好曝檐。纵是未能坚作玉，渐看冰柱已垂尖。大地文章散缟纤，小堂风物倍清严。洒来竹里迷人径，积向岩前讶虎盐。但使晓寒欺短褐，独宜久影泛虚檐。琼花柳絮皆无用，谁拟新词一斗尖。寒江我亦弄纤纤，岂是羊裘人姓严。履处幸不露足趾，啮余真觉厌酸盐。紫云黄竹千年调，白屋朱门一样檐。高岫尽教遮盖尽，物情元自碍孤尖。寒皋白草尚余纤，墐户村村似戒严。飞舞千峰山吐练，妆成几树木蒸盐。病多消渴宜调茗，老巳捐书莫映檐。强欲摛毫追小谢，词锋久避六朝尖。宛转素娥腰带纤，回飙似应舞节严。三冬怪事惊粤客，一夜凄风结解盐。厌说包羔欢锦帐，思分挟纩到穷檐。擒胡此日堪乘便，谁夺祈连万仞尖。萧萧冻树晚諠鸦，门外谁来长者车。入夜俄惊千里月，开帘相对满空花。东郭先生犹敝履，西关迁客正思家。最怜渔父沧江畔，闲倚孤舟独挺叉。一片寒原满树鸦，幽人掩户罢柴车。聊凭浊酒延春色，试向疏梅问腊花。草阁映来书几卷，江城积处月千家。此时忽忆荆溪道，云际双峰耸玉叉。初看朝采扬金鸦，倏见玄云隐日车。恰似幻师能作雾，却惊翳眼骤生花。缃编暂借檐前影，银阁常思梦里家。笑道非盐亦非白，禅机一指为君叉。空城无粟噪饥鸦，陌上纷纷正满车。积涧暗随泉并滴，入帘应与笔争花。刍米骤高新岁价，柴扉旋扫野人家。客来此日须沽酒，梁上青钱那得叉。巢风欲动始占鸦，空里悡翻百宝车。葱岭未消阿耨水，珠林忽散鬘陀花。故毡犹在能禁冷，好客相寻懒卧家。且似瞿昙逃世网，雪山跏坐足为叉。
雪诗和苏韵十首·其一
作者：唐顺之
朝代：明

阴风吹陇麦芽纤，岁尽玄冥令更严。园圃未春先缀蕊，乾坤如海欲生盐。不妨积处堪高卧，预想晴来好曝檐。纵是未能坚作玉，渐看冰柱已垂尖。
雪诗和苏韵十首·其七
作者：唐顺之
朝代：明

一片寒原满树鸦，幽人掩户罢柴车。聊凭浊酒延春色，试向疏梅问腊花。草阁映来书几卷，江城积处月千家。此时忽忆荆溪道，云际双峰耸玉叉。
雪诗和苏韵十首·其三
作者：唐顺之
朝代：明

寒江我亦弄纤纤，岂是羊裘人姓严。履处幸不露足趾，啮余真觉厌酸盐。紫云黄竹千年调，白屋朱门一样檐。高岫尽教遮盖尽，物情元自碍孤尖。
雪诗和苏韵十首·其九
作者：唐顺之
朝代：明

空城无粟噪饥鸦，陌上纷纷正满车。积涧暗随泉并滴，入帘应与笔争花。刍米骤高新岁价，柴扉旋扫野人家。客来此日须沽酒，梁上青钱那得叉。
雪诗和苏韵十首·其二
作者：唐顺之
朝代：明

大地文章散缟纤，小堂风物倍清严。洒来竹里迷人径，积向岩前讶虎盐。但使晓寒欺短褐，独宜久影泛虚檐。琼花柳絮皆无用，谁拟新词一斗尖。
雪诗和苏韵十首·其五
作者：唐顺之
朝代：明

宛转素娥腰带纤，回飙似应舞节严。三冬怪事惊粤客，一夜凄风结解盐。厌说包羔欢锦帐，思分挟纩到穷檐。擒胡此日堪乘便，谁夺祈连万仞尖。
雪诗和苏韵十首·其八
作者：唐顺之
朝代：明

初看朝采扬金鸦，倏见玄云隐日车。恰似幻师能作雾，却惊翳眼骤生花。缃编暂借檐前影，银阁常思梦里家。笑道非盐亦非白，禅机一指为君叉。
雪诗和苏韵十首·其六
作者：唐顺之
朝代：明

萧萧冻树晚諠鸦，门外谁来长者车。入夜俄惊千里月，开帘相对满空花。东郭先生犹敝履，西关迁客正思家。最怜渔父沧江畔，闲倚孤舟独挺叉。
雪诗和苏韵十首·其十
作者：唐顺之
朝代：明

巢风欲动始占鸦，空里悡翻百宝车。葱岭未消阿耨水，珠林忽散鬘陀花。故毡犹在能禁冷，好客相寻懒卧家。且似瞿昙逃世网，雪山跏坐足为叉。
雪诗和苏韵十首·其四
作者：唐顺之
朝代：明

寒皋白草尚余纤，墐户村村似戒严。飞舞千峰山吐练，妆成几树木蒸盐。病多消渴宜调茗，老巳捐书莫映檐。强欲摛毫追小谢，词锋久避六朝尖。
顺义公馆次壁间韵
作者：唐顺之
朝代：明
体裁：七言律诗

虏入山前山后州，控弦万骑此屯留。四郊垒壁犹余警，十载疮痍尚未收。野长蒿莱仍课马，兵佥子弟更防秋。使臣多愧询民瘼，自咏小东谁为酬。
题东石草堂图赠黄松江
作者：唐顺之
朝代：明

连山断若缺，一溪百余折。古松三四株，爪秃骨半枯。闻道闽山乃有此，谁将辇载来东吴。松江太守好静者，迹在风尘心在野。苦欲还山未得还，故托良工为摹写。太守昔年卧茅荆，日日看山无俗情。醉来向东拜白石，誓与此石同死生。岂谓金门被羁束，复向名藩分虎竹。横金衣锦世无比，太守只言非所欲。乃知碧山不负吾，驷马高盖胡为乎。有时吏散重门闭，焚香独隐鸟皮几。披图相对一莞然，不觉逍遥数峰里。樵人渔子似相识，手招两鹤势欲起。扁舟却在窗户间，便欲乘虚泛清泚。真邪假邪何足问，世间万事亦寄耳。
题丰润寺中古钟
作者：唐顺之
朝代：明

腰下巳磨凫氏舞，顶间仅属禹王堆。外国奇文翻不出，山僧道是海中来。
题伯祖平乐守素斋翁像
作者：唐顺之
朝代：明

国史己收循吏名，蛮方犹忆使君清。祀留桐县如朱邑，文谕南夷比陆生。湘江又见棠花发，漓浦还闻俎豆成。清白传家自公始，高门大纛岂为荣。
题偶耕书屋送谢右溪西归兼东左溪
作者：唐顺之
朝代：明

长君昔挂西曹冠，青风漠漠沧江寒。少君复谢薇省吏，身世飘飖忽如弃。归来对坐四壁居，箧中一卷种树书。谁言丘壑足枯稿，折腰昔日今何如。五月黄梅雨茅屋，麦苗满田蚕上族。童稚欣欣笑相语，但免饥寒百事足。吴国樗生少好游，三仕无成感四休。巳道栖栖非我事，将从沮溺问良谋。
题刘蕡祠
作者：唐顺之
朝代：明

岁暮江山摇落时，客来下马入荒祠。独伤往事甚流涕，欲问遗墟不可知。壁玉无因终易弃，龙鳞有逆竟难披。今日登科还我辈，对君颜厚更何辞。
题墙子岭公署中偃松署本参将府也
作者：唐顺之
朝代：明

塞垣饱历雪霜寒，直上无枝只屈盘。边人自识将军树，我来权唤大夫官。
题夏中书画竹
作者：唐顺之
朝代：明

古来画竹多少人，叶叶枝枝辏成幅。独有中书似老文，解道胸中有成竹。辛苦欲得此君意，屡岁清斋断□肉。偶然兴到始一洒，万壑寒声忽满屋。秋杀春生□一时，几株抽叶几株秃。披纷蛇蠖争屈伸，数寸巳□千寻足。中书醉墨满人间，此幅风神更不俗。劝君□雨好收拾，葛陂恐与蛟龙逐。
题天宁寺尘外楼
作者：唐顺之
朝代：明
体裁：七言律诗

閒里香台尽日登，默然一笑又逢僧。衣裁野薜缁尘净，饭试山精石鼎蒸。大士西方谈实相，仙人东海说飞腾。人间多少亡羊路，一一行来也未曾。
题孤山林隐居祠二首
作者：唐顺之
朝代：明

孤山春欲半，犹及见梅花。笑踏王孙草，言寻处士家。尘心莹水镜，野服映山霞。岩壑长如此，荣名岂足夸。碧水年年色，幽人复此游。不因同所好，那得独相求。山鸟矜春语，湖烟淡夕流。思君忽自笑，信矣一生浮。
题孤山林隐居祠二首·其一
作者：唐顺之
朝代：明

孤山春欲半，犹及见梅花。笑踏王孙草，言寻处士家。尘心莹水镜，野服映山霞。岩壑长如此，荣名岂足夸。
题孤山林隐居祠二首·其二
作者：唐顺之
朝代：明

碧水年年色，幽人复此游。不因同所好，那得独相求。山鸟矜春语，湖烟淡夕流。思君忽自笑，信矣一生浮。
题宝华和尚卷
作者：唐顺之
朝代：明

幻目由来见幻华，饮光何事又拈华。两华举似知华客，为有别差无别差。
题张学士仰宸楼楼藏赐书
作者：唐顺之
朝代：明

瀛洲别馆切清虚，诏赐绨缃出石渠。秘典自惊坟索上，祥光遥映壁奎余。檐前鸟下疑翻字，草际萤来为照书。借问邺侯三万卷，何如今日沐恩殊。
题张学士阳峰卷
作者：唐顺之
朝代：明

阳山秀色满南州，薜荔丛生楚客游。三峡猿声偏入夜，千岩枫叶早知秋。仙人结宅云烟近，太史藏书洞壑幽。便欲焚鱼应未得，共言明主待谟谋。
题徐君渊泉号
作者：唐顺之
朝代：明

磊磊长髯客，人间久避名。独因南涧赏，遂与北山盟。流处玉琴响，绕来茅屋清。风流堪此地，今古一徐生。
题清溪庄三首赠顾副使
作者：唐顺之
朝代：明

阮生常避俗，平子正归田。种秫供生事，为楼队列仙。沙行随鹭迹，湖泛趁渔船。月下闻高咏，应多感兴篇。城郭往来久，独怜湖上居。素封千树橘，白首一床书。山客秋分蜜，溪氓夜捕鱼。横金岂不贵，此乐复何如。地即梁鸿宅，溪连范蠡湖。霜天荣橘柚，秋水戏鸥凫。从宦元非巧，名丘亦是愚。欣君遂始愿，绕屋树枌榆。
题清溪庄三首赠顾副使·其一
作者：唐顺之
朝代：明

阮生常避俗，平子正归田。种秫供生事，为楼队列仙。沙行随鹭迹，湖泛趁渔船。月下闻高咏，应多感兴篇。
题清溪庄三首赠顾副使·其三
作者：唐顺之
朝代：明

地即梁鸿宅，溪连范蠡湖。霜天荣橘柚，秋水戏鸥凫。从宦元非巧，名丘亦是愚。欣君遂始愿，绕屋树枌榆。
题清溪庄三首赠顾副使·其二
作者：唐顺之
朝代：明

城郭往来久，独怜湖上居。素封千树橘，白首一床书。山客秋分蜜，溪氓夜捕鱼。横金岂不贵，此乐复何如。
题湖上废寺二首
作者：唐顺之
朝代：明

禅宫旧枕清湖曲，与客寻幽试共登。独树春深初着蕊，空山行遍不逢僧。台荒曾与施乌食，城化徒闻驻鹿乘。惟有松房明月影，夫年长似为然灯。古寺无人尽日开，阴廊寂寂长莓苔。何年飞锡老僧去，此度折梅狂客来。迸水乍如闻梵乐，疏松犹自绕香台。人间俛仰成今古，何必昆明有劫灰。
题湖上废寺二首·其一
作者：唐顺之
朝代：明

禅宫旧枕清湖曲，与客寻幽试共登。独树春深初着蕊，空山行遍不逢僧。台荒曾与施乌食，城化徒闻驻鹿乘。惟有松房明月影，夫年长似为然灯。
题湖上废寺二首·其二
作者：唐顺之
朝代：明

古寺无人尽日开，阴廊寂寂长莓苔。何年飞锡老僧去，此度折梅狂客来。迸水乍如闻梵乐，疏松犹自绕香台。人间俛仰成今古，何必昆明有劫灰。
题王世新一枝窝三首
作者：唐顺之
朝代：明

萧然环堵傍湖坳，半瓦参差半覆茅。钟鼎相传精古字，户庭不出玩初爻。纷华燕雀窥金屋，空旷鶢鶋占海郊。荣寂两忘非所事，一枝聊尔寄吾巢。自笑名场久脱羁，敝庐岁岁理新茨。试看绕树空三匝，何似巢林寄一枝。闲行蓬藋孤飞处，晏坐榆榜敛翼时。寂寞漆园千载后，心期应只许君知。希世从来谢不能，虚闲每与道心增。交游息处孤松对，今昔忘来一几凭。夜读阴符羞说剑，醉过白社偶同僧。如君自以鷡鹩比，借问何人是大鹏。
题王世新一枝窝三首·其一
作者：唐顺之
朝代：明

萧然环堵傍湖坳，半瓦参差半覆茅。钟鼎相传精古字，户庭不出玩初爻。纷华燕雀窥金屋，空旷鶢鶋占海郊。荣寂两忘非所事，一枝聊尔寄吾巢。
题王世新一枝窝三首·其三
作者：唐顺之
朝代：明

希世从来谢不能，虚闲每与道心增。交游息处孤松对，今昔忘来一几凭。夜读阴符羞说剑，醉过白社偶同僧。如君自以鷡鹩比，借问何人是大鹏。
题王世新一枝窝三首·其二
作者：唐顺之
朝代：明

自笑名场久脱羁，敝庐岁岁理新茨。试看绕树空三匝，何似巢林寄一枝。闲行蓬藋孤飞处，晏坐榆榜敛翼时。寂寞漆园千载后，心期应只许君知。
题画
作者：唐顺之
朝代：明

山空夜静猿一鸣，磴转云深鸟不度。幽人何事长独栖，只为此中有佳处。
题赠乔佥事兼为乃翁封君寿
作者：唐顺之
朝代：明

使君昂藏关西客，弱冠声名已籍籍。著书每欲准盘诰，作赋时能掷金石。为郎几岁历金华，还闻建节度褒斜。锦水秋霜看避马，杜陵春草正思家。君家住近谷口东，而翁亦有子真风。游宦勿言亲舍远，金牛元自接秦中。
题赠叚紫峰
作者：唐顺之
朝代：明

仙人宿处紫烟孤，一片峰阴散玉湖。今日隐身城郭里，闭门常写庐山图。
题赠施心菊医士
作者：唐顺之
朝代：明

闻道仙翁昔种菊，君今对菊独凄神。萧条三径犹含露，怅望深秋似有人。肘后传方多已试，鼎中留药不嫌贫。相从何日东篱下，愿乞余香慰病身。
题赵渐斋序芳园
作者：唐顺之
朝代：明
体裁：七言律诗

为耽泉石谢尘缨，散发扁舟羡独行。数亩荒庐堪自老，满川凫鹭欲相迎。已知野叟无机事，不向渔翁说姓名。余亦洞庭洲畔客，因君转切故乡情。
题金山寺付僧惠杰四首
作者：唐顺之
朝代：明

何处寻龙藏，停桡听梵音。中流一塔影，远树万家阴。僧定潮来去，月明江浅深。试将空水相，堪比慧公心。隐隐帆樯外，分明见法幢。川光孤断石，井脉割寒江。折苇僧归渡，观潮客倚窗。一窥龙女偈，坐使战心降。凭虚聊骋望，面面荻芦秋。坐据三生石，心随万里流。鼋鼍争出没，楼馆定沉浮。向夕烟氛敛，珠光似可求。法界元无着，寥寥空水云。钟声潮外住，佛相镜中分。经为鱼龙说，人将鹳鹤群。慈航如可借，不厌往来勤。
题金山寺付僧惠杰四首·其一
作者：唐顺之
朝代：明
体裁：五言律诗

何处寻龙藏，停桡听梵音。中流一塔影，远树万家阴。僧定潮来去，月明江浅深。试将空水相，堪比慧公心。
题金山寺付僧惠杰四首·其三
作者：唐顺之
朝代：明

凭虚聊骋望，面面荻芦秋。坐据三生石，心随万里流。鼋鼍争出没，楼馆定沉浮。向夕烟氛敛，珠光似可求。
题金山寺付僧惠杰四首·其二
作者：唐顺之
朝代：明

隐隐帆樯外，分明见法幢。川光孤断石，井脉割寒江。折苇僧归渡，观潮客倚窗。一窥龙女偈，坐使战心降。
题金山寺付僧惠杰四首·其四
作者：唐顺之
朝代：明

法界元无着，寥寥空水云。钟声潮外住，佛相镜中分。经为鱼龙说，人将鹳鹤群。慈航如可借，不厌往来勤。
题阎泉川副使庄
作者：唐顺之
朝代：明

阎侯贫巳甚，尚有种瓜田。潭岩相映带，农圃与周旋。刈秫尽供酒，卖蔬时得钱。躬耕岂不苦，所贵无牵缠。
题陈推官罗江号二首
作者：唐顺之
朝代：明

高卧曾分白鸣沙，清溪深处采三花。总为征书出空谷，衣裳犹自染云霞。三山江畔入云齐，紫气千年锁石堤。便欲学仙从此去，与君同听夜猿啼。
题陈推官罗江号二首·其一
作者：唐顺之
朝代：明

高卧曾分白鸣沙，清溪深处采三花。总为征书出空谷，衣裳犹自染云霞。
题陈推官罗江号二首·其二
作者：唐顺之
朝代：明

三山江畔入云齐，紫气千年锁石堤。便欲学仙从此去，与君同听夜猿啼。
题陈渡庄
作者：唐顺之
朝代：明

经时不到此，花落遍庭芜。开馆犹如客，凭轩忽丧吾。蝶飞看栩栩，鸟唤听乌乌。便欲题丘壑，于今总姓愚。
题龙图
作者：唐顺之
朝代：明

世人画龙得龙皮，叔也画龙得龙髓。当其停手凝思时，青天飒飒生风雨。却怪三夫不点睛，那知一日飞腾去。
题龙池庵三首
作者：唐顺之
朝代：明

远游为访白云岩，转尽孤峰路更南。龙见小身时出井，虎驯大士旧开庵。禅心客思俱潭水，古佛寒松共石龛。坐对老僧无一事，夜深相与说《楞严》。精庐原寄北山岩，新筑高斋过岭南。谷窈窕间还密树，石孤危处更虚庵。听经野鹿频窥户，宴坐山僧不出龛。客欲逃禅无可醉，远公于酒禁方严。霁后岚光散晓岩，望中佳丽尽东南。三春兰蕙堪成畹，千里湖山并在庵。驯鸽下时呈佛性，飞鹰宿处见僧龛。维摩今日还多病，酬答谁将究妙严。
题龙池庵三首·其三
作者：唐顺之
朝代：明

霁后岚光散晓岩，望中佳丽尽东南。三春兰蕙堪成畹，千里湖山并在庵。驯鸽下时呈佛性，飞鹰宿处见僧龛。维摩今日还多病，酬答谁将究妙严。
题龙池庵三首·其二
作者：唐顺之
朝代：明

精庐原寄北山岩，新筑高斋过岭南。谷窈窕间还密树，石孤危处更虚庵。听经野鹿频窥户，宴坐山僧不出龛。客欲逃禅无可醉，远公于酒禁方严。
题龙池庵（相传伏虎禅僧开山处，山顶有龙井
作者：唐顺之
朝代：明
体裁：七言律诗

远游为访白云岩，转尽孤峰路更南。龙见小身时出井，虎驯大士旧开庵。禅心客思俱潭水，古佛寒松共石龛。坐对老僧无一事，夜深相与说《楞严》。
食石首鱼又得鲳勒二鱼喜作口号向时石首每至郡鲳勒亦不至也非海氛渐息何以有此
作者：唐顺之
朝代：明

昔年食首又成羹，鲳勒相随亦就烹。应是鲸鲵先授首，纷纷水族尽亡生。凶状腹前排剑戟，凶谋腹里涨彭亨。罟师自有截江网，性命惟堪一箸轻。
食石首鱼又得鲳勒二鱼喜作口号向时石首每至郡鲳勒亦不至也非海氛渐息何以有此·其一
作者：唐顺之
朝代：明

昔年食首又成羹，鲳勒相随亦就烹。应是鲸鲵先授首，纷纷水族尽亡生。
食石首鱼又得鲳勒二鱼喜作口号向时石首每至郡鲳勒亦不至也非海氛渐息何以有此·其二
作者：唐顺之
朝代：明

凶状腹前排剑戟，凶谋腹里涨彭亨。罟师自有截江网，性命惟堪一箸轻。
食蒜
作者：唐顺之
朝代：明

三餐齑粥犹嫌秽，百味荤腥久不尝。顷来食蒜如餐密，已换山中一副肠。
黄花镇拜圣诞
作者：唐顺之
朝代：明

珥貂拗砌曾为吏，握节封强又此行。日近长安无百里，星回帝座正三更。箫韶律应军中乐，羽卫光摇塞上旌。廿载违颜江海远，却因咫尺重含情。
龙泉寺对雨
作者：唐顺之
朝代：明

西山爽气朝来歇，倏忽玄阴满四陲。云里楼台翻借色，雨中花树更多姿。飞虹弄影摇丹嶂，瀑水分流射绿池。坐觉禅宫倍幽寂，凭栏把酒正相宜。
龙泉寺怀顾南田使君顾以公事不至复惠酒助看山之兴
作者：唐顺之
朝代：明

琳宫窈窕碧峰隈，历尽巉岩更上台。不见踏花骢焉至，虚看送酒白衣来。山中泉石谁相赏，天末烟云望屡回。闻道使君能爱客，习池还拟接仙杯。
�亭遇盗次韵
作者：唐顺之
朝代：明
体裁：五言律诗

枕书觉已倦，挺剑忽相求。惊起游仙梦，虚疑贾客舟。赍粮十日少，载橐一身浮。澹汨堪为笑，将何谢尔偷。
伏羌
作者：唐龙
朝代：明
体裁：五言律诗

木脱羌山出，云寒羌水清。干戈经百战，灯火聚孤城。雪岸蒹葭色，风营鼓角声。将军功伐在，马革快平生。
公署漫兴二首·其一
作者：唐龙
朝代：明
体裁：五言律诗

亭上莺花老，风光转芰荷。如何春日里，却向客乡过。远海波声少，近山云气多。醉中时慷慨，不敢向人歌。
公署漫兴二首·其二
作者：唐龙
朝代：明
体裁：五言律诗

洞门锁清昼，一径落花深。把酒对山色，读书随树阴。田园荒旧业，松菊忆初心。细草江城暮，愁闻鶗鴂吟。
圆通寺
作者：唐龙
朝代：明
体裁：五言律诗

物外暂招寻，惟闻钟磬音。松萝栖梵影，水石定禅心。云去苍崖湿，僧归紫径深。滇池风雨至，正好听龙吟。
塞上曲为邃翁先生作
作者：唐龙
朝代：明
体裁：七言绝句

黄榆塞口旌旗卷，白草山头烽火收。春动茫茫水如雪，家家河碛饮耕牛。
子午岭
作者：唐龙
朝代：明
体裁：五言律诗

岭名分子午，天险限西东。剑阁千人废，吴山一箭雄。云封关树黑，日出塞门红。远道悲游子，驱车背朔风。
岐山
作者：唐龙
朝代：明
体裁：五言律诗

古道黄云里，荒城落日前。岩林遗鲁殿，畎亩变秦川。滴滴梧桐雨，离离禾黍天。凤凰今不至，忽复几千年。
巩昌
作者：唐龙
朝代：明
体裁：五言律诗

关塞远仍到，音书静不闻。山高八月雪，木落万川云。药裹秋随病，松灯夜校文。贤劳犹自愧，未敢数辛勤。
成县马融绛帐台
作者：唐龙
朝代：明
体裁：五言律诗

太守传经地，幨舆趁月行。栗亭秋雨歇，鱼峡夜川明。竹外双旌出，沙边一吏迎。荒台迷绛帐，失学愧诸生。
褒城
作者：唐龙
朝代：明
体裁：五言律诗

地势雄临汉，风声速接巴。雾深城市隐，日照谷门斜。鸟道悬青壁，龙江走黑沙。未观诸葛垒，先问子真家。
赦书坪渡渭
作者：唐龙
朝代：明
体裁：五言律诗

渭北津多柳，荒荒野色连。十家桥外市，双橹峡中船。冰响潜鱼听，沙明过鸟怜。蹉跎归色晚，风雪又残年。
送李拱元归田
作者：唐龙
朝代：明
体裁：古风

春月白如雪，春山青如铜。杨柳未堪折，归客何悤悤。三径命巾车，五湖漾孤篷。从兹谢尘鞅，陶然隐者风。广结桑麻交，远寻麋鹿踪。洪渊纵文鲂，遥汉矫冥鸿。嗤彼风尘者，胡乃长书空。
问道宫次壁韵
作者：唐龙
朝代：明
体裁：七言律诗

西北崆峒山势雄，千年境界尚鸿濛。灵泉润引昆崙滴，灏气光含清海风。欲捉白蟾飞树杪，遍寻元鹤在云中。荒凉栋宇聊停节，怅望当年问道宫。
雨怀·其一
作者：唐龙
朝代：明
体裁：五言律诗

细细风前断，疏疏叶上闻。亭台隐山雾，城郭入溪云。转益乡愁乱，还怜世事纷。早秋身似雁，天外独思群。
雨怀·其二
作者：唐龙
朝代：明
体裁：五言律诗

万树秋云里，孤山细雨时。江泥沾落絮，花雾困游丝。怀抱为谁好，亲朋己久辞。东溪读书处，一水护青帷。
到白门同友夏坐茂之斋头话别
作者：商家梅
朝代：明

暂得清言到夜分，逢迟别促思纷纷。庭前一片高梧影，明月来时即似君。
同伯敬渡漳河
作者：商家梅
朝代：明

不觉朝从邺下过，更于薄暮渡漳河。频询故迹情难减，为记遗文事转多。枯柳覆村疏有路，寒云隔水去无波。溅溅俱是千秋恨，铜雀风流可奈何。
同王忘机林子丘登雨花台过吊亡姬杨烟墓荐洒赋诗
作者：商家梅
朝代：明

雨花台下树为烟，抔土于今已一年。亦有催妆旧时客，同来酹酒晚风前。
听同舟人吹箫
作者：商家梅
朝代：明

有客同舟月正来，闲吹玉管思徘徊。数声只在霜篷里，却似江头寒雁哀。
得家书
作者：商家梅
朝代：明

忽见平安字，封题是老亲。自惊为客久，不敢述家贫。松菊纵多故，路途惟一身。临风应不尽，还问寄书人。
留别杜生
作者：商家梅
朝代：明

樵川旅思久应残，未去遥知别事难。渐有岁时生远梦，乍无朝夕共清欢。山莺劝酒宜深听，春柳如人不忍看。更尽须臾携手处，溪流正涨月光寒。
自吴门登舟武林二首
作者：商家梅
朝代：明

来往钱唐路，今朝倍有情。蛾眉过柳色，燕语掠江声。远翠如鬟沐，残花带笑迎。独怜一水上，吴越女盈盈。碧水照多思，舟中余有春。最怜从岸草，如恋渡江人。烟态变浓树，歌声覆绿莼。浮家达者事，亦未自由身。
自吴门登舟武林二首·其一
作者：商家梅
朝代：明

来往钱唐路，今朝倍有情。蛾眉过柳色，燕语掠江声。远翠如鬟沐，残花带笑迎。独怜一水上，吴越女盈盈。
自吴门登舟武林二首·其二
作者：商家梅
朝代：明

碧水照多思，舟中余有春。最怜从岸草，如恋渡江人。烟态变浓树，歌声覆绿莼。浮家达者事，亦未自由身。
至武林邸舍
作者：商家梅
朝代：明

十载武林路，重来半故乡。烟青出墙竹，月白过楼霜。岁晚情难住，湖山梦易长。萧萧闲坐处，斟酌伴清光。
过何季穆夜坐听雪
作者：商家梅
朝代：明

入春难独夜，今夜坐能深。有雪下疏树，如风吹隔林。因之闻不睡，亦可共微吟。斟酌闲房里，清寒到客心。
过滩（示吴姬）
作者：商家梅
朝代：明

晓发即滩声，溪山无限情。亦知船不住，笑指石能行。屡惜岩峦去，浑忘波浪惊。从来幽阁里，夷险未分明。
送裴二还家
作者：商家梅
朝代：明

自然畏秋色，岂可视归人。此际犹家信，何时非客身。淡云行水次，寒月过江津。嘱尔无他事，为余慰老亲。
题受之津逮轩
作者：商家梅
朝代：明

虽然城市即山居，才理清斋木石余。坐卧此中心自远，月来先照满床书。
九鸶图
作者：商辂
朝代：明

晴烟晓散垂杨堤，垂杨袅袅临清溪。风景依稀二三月，兰苕杜若连芳蹊。溪头纷然集群鹭，形影相随复相顾。翘沙戏渚咸自适，界水冲风飞更舞。饥则窥鱼饱则栖，弋罗不到无嫌猜。参差态度形殊别，绿杨深处恣徘徊。孤高格，潇洒性，不逐乌鸢不逐隼。平生雅趣云水俱，一片閒心烟雨静。毵毵毛羽胜霜雪，数声叫彻沧波月。宛如野鹤出尘埃，回视凡禽总殊绝。谁人巧夺造化工，九鸶写入丹青中。非惟洁白堪比德，所贵体物存心胸。乘时高奋抟风翮，充庭久向鹓行立。遥看洲渚渺茫茫，日近蓬莱天咫尺。
兰蕙图
作者：商辂
朝代：明

兰蕙比君子，其德为不孤。人物虽云异，气味乃匪殊。托根深林下，不与桃李俱。妖艳任纷纷，贞姿恒自如。共言王者香，宜为禁苑居。一朝移植后，雨露恣沾濡。芬芳异凡卉，馥郁盈天衢。采撷足纫佩，把玩堪怡娱。发舒似迟晚，蠲洁无终初。谁将幽静意，写此兰蕙图。对之逐清赏，尘虑焉能纡。呼童出门巷，止回俗士车。
哭虞勋
作者：商辂
朝代：明
体裁：古风

论齿我差长，论学子当先。胡为抱沈疴，长往不复还。白璧嗟已缺，明珠竟沈渊。仁者遽如此，畴能叩清玄。
夏
作者：商辂
朝代：明

屋外群山如削葱，屋头翠柳清阴浓。松根白鹤起欲舞，藕花香散西湖风。爱花少年颜如玉，画桨轻摇浪纹簇。羽扇凉生香袖飘，恍在若耶溪水曲。
山水
作者：商辂
朝代：明

云山叠叠树高低，景色苍茫望欲迷。江上有舟人荡桨，林间无路石成蹊。柴门昼掩车尘杳，茅屋春来野鸟啼。昭代徵贤勤束帛，高才未许学幽栖。
山水
作者：商辂
朝代：明

别墅楼台俯碧湾，柳阴深处隔尘寰。主人无限登临趣，都在烟云出没间。
山水
作者：商辂
朝代：明

浮云积翠山棱层，烟波浩渺沧江横。就中风景如武陵，乂疑方壶与蓬瀛。高人妙得丹青趣，展素挥毫若神助。岩峣峭绝泻飞流，岚岫溟濛锁云雾。枫榆隔岸羊肠绕，渔舟荡漾忘昏晓。人间何处有此景，愿一登临散怀抱。苍崖万仞高插天，银河直与南溟连。画工绎思写缣素，天涯地角来笔端。晴峦晓嶂空翠湿，水色湖光渺无极。依稀远树含紫烟，隐隐平林带秋色。梦中忽向君山游，君山一发青如虬。觉来披图赋新句，潇湘云梦清气浮。
山水·其一
作者：商辂
朝代：明

浮云积翠山棱层，烟波浩渺沧江横。就中风景如武陵，乂疑方壶与蓬瀛。高人妙得丹青趣，展素挥毫若神助。岩峣峭绝泻飞流，岚岫溟濛锁云雾。枫榆隔岸羊肠绕，渔舟荡漾忘昏晓。人间何处有此景，愿一登临散怀抱。
山水·其二
作者：商辂
朝代：明

苍崖万仞高插天，银河直与南溟连。画工绎思写缣素，天涯地角来笔端。晴峦晓嶂空翠湿，水色湖光渺无极。依稀远树含紫烟，隐隐平林带秋色。梦中忽向君山游，君山一发青如虬。觉来披图赋新句，潇湘云梦清气浮。
山水图
作者：商辂
朝代：明

画师盘礴作笔势，写出江山数千里。崔嵬绝巘如摩空，彷佛高岩起云气。浮云开处见山骨，紫翠重重净如洗。飞泉落涧听无声，幽谷含春如有意。武陵此去疑不远，似有桃花出流水。隔江依柳起凉风，高窗面此云山青。客来相对坐忘倦，似说平生遁世情。我观斯图重太息，清时谁肯终泉石。桑弧蓬矢作男儿，竹帛千春照芳绩。君不见当年伊尹耕有莘，憣然一出安斯民。生绡一幅高堂上，彷佛名山势千丈。云霞变态不可名，掩映长流万古清。层江叠岫断复续，怒虎奔龙起还伏。廓然天雨放初晴，万壑千岩漱寒玉。云山峨峨何壮哉，珠林物外无纤埃。长松百尺出幽涧，飞桥横跨山之隈。携琴曳杖者谁子，疑是山中招隐回。君不闻蓬莱三山峰，夐绝非人寰。计来三千馀万丈，惟有飞仙日往还。龙眠画笔夺造化，仙界移来指顾间。公馀杜门无一事，坐对斯图心自閒。
山水图·其一
作者：商辂
朝代：明

画师盘礴作笔势，写出江山数千里。崔嵬绝巘如摩空，彷佛高岩起云气。浮云开处见山骨，紫翠重重净如洗。飞泉落涧听无声，幽谷含春如有意。武陵此去疑不远，似有桃花出流水。隔江依柳起凉风，高窗面此云山青。客来相对坐忘倦，似说平生遁世情。我观斯图重太息，清时谁肯终泉石。桑弧蓬矢作男儿，竹帛千春照芳绩。君不见当年伊尹耕有莘，憣然一出安斯民。
山水图·其二
作者：商辂
朝代：明

生绡一幅高堂上，彷佛名山势千丈。云霞变态不可名，掩映长流万古清。层江叠岫断复续，怒虎奔龙起还伏。廓然天雨放初晴，万壑千岩漱寒玉。云山峨峨何壮哉，珠林物外无纤埃。长松百尺出幽涧，飞桥横跨山之隈。携琴曳杖者谁子，疑是山中招隐回。君不闻蓬莱三山峰，夐绝非人寰。计来三千馀万丈，惟有飞仙日往还。龙眠画笔夺造化，仙界移来指顾间。公馀杜门无一事，坐对斯图心自閒。
应制西洋驹
作者：商辂
朝代：明

天生骏骨真奇哉，贡之远自西洋来。西洋神驹何所致，云雾晦暝初降胎。身簇丹砂蹄削玉，月镜夹瞳耳批竹。追风掣电气如虹，裔夷得此那敢畜。当时皇祖御宸极，德化覆冒西南国。海不扬波条不鸣，重译来朝靡虚日。岂无犀象与珠贝，不贵异物贵良骥。玉阶控献圣情怡，振鬣骄嘶如有意。天闲自此识龙种，驽骀一见觉神悚。孳生岁岁蕃且息，厩枥充牣如云涌。郊坛有事备威仪，锦鞯宝络光陆离。和鸾前道恣容与，凡马不许争驱驰。
挽吴编脩母
作者：商辂
朝代：明

堂北凄风捲素帷，萱花一夕竟凋衰。词林有子登清秩，机杼无人理断丝。镜掩香尘鸾影寂，窗含明月鹤声悲。平生见说多贤行，铭勒何惭太史碑。